

**Visagino savivaldybės taryba**

**sprendimas**

**Dėl PRITARIMO VISAGINO SOCIALINIŲ PASLAUGŲ CENTRO 2020 METŲ VEIKLOS ATASKAITAI**

2021 m. balandžio 30 d. Nr. TS-99

Visaginas

Visagino savivaldybės taryba, vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, atsižvelgdama į Visagino savivaldybės tarybos veiklos reglamento, patvirtinto Visagino savivaldybės tarybos 2019 m. rugpjūčio 29 d. sprendimu Nr. TS-190 ,,Dėl Visagino savivaldybės tarybos veiklos reglamento patvirtinimo“, 259 punktą, nusprendžia:

Pritarti Visagino socialinių paslaugų centro 2020 metų veiklos ataskaitai (pridedama).

Šis sprendimas gali būti skundžiamas savo pasirinkimu Visagino savivaldybės tarybai (Parko g. 14, 31140 Visaginas) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras | Erlandas Galaguz |

PRITARTA

Visagino savivaldybės tarybos

2021 m. balandžio 30 d. sprendimu Nr. TS-99

**VISAGINO SOCIALINIŲ PASLAUGŲ CENTRO**

**2020 METŲ VEIKLOS ATASKAITA**

1. **ĮSTAIGOS PRISTATYMAS**

1.1. Visagino socialinių paslaugų centras (toliau – VSPC) – savivaldybės biudžetinė įstaiga, Taikos pr. 13, Visaginas, tel. (8 386) 70 053, el. paštas vspc@vspc.lt

1.2. Įstaigos vadovas – direktorė Stanislava Ostrouch, tel. (8 386) 70 220.

|  |
| --- |
| 1.4. Naudojamos patalpos |
| **Pastatai (nurodyti adresus)** | **Plotas** | **Pastabos** |
| Taikos pr. 13Taikos pr. 15DTaikos pr. 15CVilties g. 5Vilties g. 1Taikos pr. 20A | 1 840 m2403 m2345 m2345 m22476 m21122,85 m2 | VSPCNakvynės namaiVSPCVSPC Vaikų dienos centrasVSPC Bendruomenės skyriusVSPC Savarankiško gyvenimo namai |

**VSPC įsteigtas 2004 m. gruodžio 23 d. Visagino savivaldybės tarybos sprendimu Nr. TS-358.** VSPC **savo veiklą vykdo vadovaudamasis nuostatais, patvirtintais Visagino savivaldybės tarybos 2017 m. rugpjūčio 24 d. sprendimu Nr. TS-148. Įstaigos pagrindinės veiklos rūšys: stacionarinė slaugos įstaigų veikla, stacionarinė pagyvenusių ir neįgalių asmenų globos veikla, kita stacionarinė globos veikla, nesusijusi su apgyvendinimu socialinio darbo su pagyvenusiais ir neįgaliais asmenimis veikla, kita nesusijusi su apgyvendinimu socialinio darbo veikla.**

**VSPC veiklos tikslas –** teikti socialines paslaugas Visagino savivaldybės gyventojams dėl amžiaus, neįgalumo, socialinių problemų iš dalies ar visiškai neturintiems, neįgijusiems ar praradusiems gebėjimus ar galimybes savarankiškai rūpintis asmeniniu (šeimos) gyvenimu ir dalyvauti visuomenės gyvenime, sudaryti sąlygas asmeniui (šeimai) ugdyti ar stiprinti gebėjimus ir galimybes savarankiškai spręsti savo socialines problemas, palaikyti ryšius su visuomene, padėti įveikti socialinę atskirtį ir integruotis į visuomenę.

**VSPC veiklos uždaviniai:**

1. organizuoti ir teikti kokybiškas socialines paslaugas senyvo amžiaus asmenims ir neįgaliesiems bei jų šeimos nariams, šeimoms, asmenims neturintiems socialinių įgūdžių ir kitiems asmenims, atsižvelgiant į gyventojų poreikius ir VSPC galimybes;
2. gerinti socialinių paslaugų kokybę ir plėsti teikiamas socialines paslaugas;
3. rengti ir įgyvendinti socialinių paslaugų programas ir projektus savivaldybės teritorijoje;
4. bendradarbiauti su Visagino savivaldybės administracija dėl Visagine kuriamų Savarankiško gyvenimo namų;
5. bendradarbiauti su Visagino savivaldybės administracija dėl paraiškos „Senjorų dienos užimtumo centro kūrimas“ pagal ENPI programą Lietuva–Latvija–Baltarusija;
6. socialinių paslaugų teikimą artinti prie asmens gyvenamosios vietos, kuriant socialinių paslaugų tinklą bendruomenėje;
7. sudaryti sąlygas labiausiai socialiai pažeidžiamiems savivaldybės gyventojams pasijusti pilnaverčiais visuomenės nariais;
8. pasitelkti savanorius nuostatuose numatytoms veiklos rūšims vykdyti.

**VSPC struktūra**

Direktorius

Raštinės administratorius

Direktoriaus pavaduotojas socialiniams reikalams

Vyriausiasis buhalteris

Pagalbos namuose skyrius

Globos skyrius

Paramos šeimai skyrius

Nakvynės namai

Bendruomenės skyrius

Vaikų dienos centras

Ūkio padalinio vadovas

Buhalteris

Vyriausiasis socialinis darbuotojas

Socialinio darbo organizatorius

Vyriausiasis socialinis darbuotojas

Socialinis darbuotojas

Socialinio darbuotojo padėjėjai

Bendrosios praktikos slaugytojas

Slaugytojo padėjėjai

Vyriausiasis atvejo vadybininkas

Atvejo vadybininkas

Socialinis darbuotojas, dirbantis su šeimomis

Vyriausiasis socialinis darbuotojas

Socialinio darbuotojo padėjėjai

Vyriausiasis socialinis darbuotojas

Vyriausiasis socialinis darbuotojas

Valytojas

Elektrikas

Santechnikas

Dailidė

Pagalbinis darbininkas

Kiemsargis

Socialinis darbuotojas, atsakingas už TPPA

Užimtumo specialistas

Kineziterapeutas

Socialiniai darbuotojai

Psichologas

Socialinio darbuotojo padėjėjas

Užimtumo specialistas

Socialinio darbuotojo padėjėjas

1. **VSPC VEIKLA 2020 m.**
2. **VSPC tikslai 2020 m.**

1. **Gerinti VSPC teikiamų socialinių paslaugų kokybę** – institucinės ilgalaikės ir trumpalaikės globos kokybė, įgyvendinant projektą „Socialinių paslaugų kokybės gerinimas, taikant EQUASS kokybės sistemą“.

1.1. Parengti EQUASS diegimo planą iki 2020-02-07;

1.2. Iki 2020 m. gruodžio 31 d. įgyvendinti EQUASS diegimo plano dalį 2020 metams: parengti VSPC dokumentus ir organizuoti personalo mokymus.

2. **Stiprinti VSPC žmogiškuosius išteklius**:

2.1. Organizuoti ne mažiau kaip 72 proc. darbuotojų dalyvavimą kvalifikacijos kėlimo kursuose.

2.2. Skatinti, ne mažiau kaip 4 socialinius darbuotojus, atestuotis.

2.3. Organizuoti ne mažiau kaip 15 socialinių darbuotojų dalyvavimą supervizijoje.

3**. Tęsti Integralios pagalbos paslaugų teikimą Visagino gyventojams**.

3.1. Iki 2020 m. vasario 10 d. pateikti prašymą ESFA papildomam finansavimui;

3.2. Pasiekti projekto rodiklį – padidinti paslaugų gavėjų skaičių iki 53 asmenų.

4. **Bendradarbiauti su Visagino savivaldybe teikiant projekto „Gyventojų kokybės gerinimas abipus sienos įkūrent Senjorų dienos užimtumo centrą“** paraišką pagal ENPI (Lietuva–Latvija–Baltarusija) programą:

4.1. Dėl patalpų remonto, įrangos, baldų, priemonių pirkimo pagal projekte numatytus terminus;

4.2. Patikslinti iki 2020 m. vasario 13 d. projekto paraišką;

4.3. Pagal projekte nustatytus terminus vykdyti projekto veiklas.

5**. Bendradarbiauti su Visagino savivaldybe vykdant regioninį projektą „Savarankiško gyvenimo namai“.**

5.1. Pateikti įrangos, specifikacijos, priemonių sąrašą;

5.2. Bendradarbiavimas dėl pastato rekonstrukcijos ir remonto darbų;

5.3. Organizuoti naujų socialinių paslaugų Visagino savivaldybėje diegimą: namų aplinkos sąlygų sukūrimas ir reikalingų paslaugų suteikimas asmenims, kuriems nereikia nuolatinės intensyvios priežiūros;

5.4. Pradėti teikti Visagino gyventojams naują socialinę paslaugą – apgyvendinimas Savarankiško gyvenimo namuose – iki 16 asmenų.

6. **Organizuoti VSPC turimos infrastruktūros pritaikymą paslaugų gavėjų poreikiams:** bendradarbiauti su Visagino savivaldybės administracija dėl VSPC Socialinės globos senyvo amžiaus žmonėms ir suaugusiems asmenims su negalia skyrius patalpų kapitalinio remonto vykdymo ir 4 kambarių paprastojo remonto.

7. **Tobulinti VSPC darbuotojų vertinimą**.

7.1. Pakoreguoti VSPC dokumentus dėl darbuotojų vertinimo.

7.2. Sudaryti vertinimo planą.

7.3. Tobulinti VSPC vertinančiųjų darbuotojų gebėjimus.

**8. Bendradarbiauti su VSPC Profesine sąjunga:** vykdyti informavimo ir konsultavimo procedūras dėl darbuotojų darbo, socialinių ir ekonominių teisių bei interesų įgyvendinimo;

**Planuodama vadybinę veiklą nustačiau šiuos vadovo veiklos prioritetus 2020 m.:**

* VSPC 2019 m. veiklos programos analizė ir įstaigos veiklos planavimas 2020 metams.
* VSPC vidaus dokumentų tobulinimas. Tobulinti VSPC darbuotojų veiklos vertinimą ir sukurti VSPC darbuotojų Metinės veiklos vertinimo sistemą.
* VSPC visų skyrių darbuotojų ir socialinių darbuotojų vadybinės komandos sutelkimas 2020 m. VSPC tikslams ir uždaviniams vykdyti ir įstaigos tradicijoms palaikyti.
* 2020 m. biudžeto analizė ir vykdymo kontrolė bei valdymas.
* Vykdyti LR vaikų teisių apsaugos pagrindų įstatymą, numatantį pagalbos šeimoms organizavimą, atvejo vadybininkams vykdant atvejo vadybos funkciją.
* 2020 m. Integralios pagalbos namuose projekto, finansuojamo iš ESFA fondo, organizavimas, vykdymas pagal 2016 m. gegužės mėn. 16 d. pasirašytą su SADM ir ESFA fondu sutartį ir vadovavimas jam 2020 m.
* Organizuoti VSPC Vaikų dienos centro veiklą užtikrinat projekto „Padėk vaikams – sustiprink šeimą“, finansuojamo pagal 2009–2014 m. Europos ekonominės erdvės ir Norvegijos finansinio mechanizmo programą „Rizikos grupės vaikai ir jaunimas“, sėkmingai pabaigto 2016 m. balandžio 31 d., tęstinumą.
* Papildomų projektinių lėšų pritraukimas ir įstaigos materialinės bazės stiprinimas.
* Konstruktyviai bendradarbiauti su Visagino savivaldybe dėl projekto „Savarankiško gyvenimo namai“, finansuojamo iš Europos Sąjungos fondų investicijų veiksmų programos, vykdymo.
* Bendradarbiauti su Visagino savivaldybe ruošiant paraišką pagal ENPI programą dėl projekto „Senjorų dienos užimtumo centras“.
* Gerinti VSPC teikiamų socialinių paslaugų kokybę: institucinės ilgalaikės ir trumpalaikės globos kokybė, įgyvendinant projektą „Socialinių paslaugų kokybės gerinimas, taikant EQUASS kokybės sistemą“.
* Bendradarbiauti su VSPC Profesine sąjunga: 2020 m. vykdyti informavimą ir konsultavimą dėl darbuotojų darbo, socialinių ir ekonominių teisių bei interesų įgyvendinimo;
* bendradarbiauti su sveikatos priežiūros, švietimo, kultūros, NVO bei kitomis institucijomis;
* informuoti visuomenę apie VSPC veiklą (per žiniasklaidos priemones, internetines svetaines [www.vspc.lt](http://www.vspc.lt/); [www.visaginas.lt](http://www.visaginas.lt/)).

Įtraukiau VSPC socialinius darbuotojus į VSPC skyrių veiklos analizę, kartu aptarėme VSPC problemas ir galimybes ir nustatėme įstaigos tikslą ir uždavinius 2020 m. ir parengėme VSPC 2020 m. veiklos planą.

Siekdama užtikrinti VSPC tikslo ir uždavinių vykdymą, organizavau VSPC veiklos planavimą strateginiam laikotarpiui – 2019–2022 m.

2020 m. VSPC veikė skyriai: Socialinės globos senyvo amžiaus žmonėms ir suaugusiems asmenims su negalia skyrius (toliau – Globos skyrius) (iki 30 vietų), Nakvynės namai (iki 16 vietų), Paramos šeimai skyrius, Pagalbos namuose skyrius, Bendruomenės skyrius, Vaikų dienos centras.

2020 m. buvo iššūkių metai. Šalyje nuo kovo 16 d. paskelbtas karantinas dėl koronaviruso infekcijos (COVID-19). Tai pareikalavo viso VSPC kolektyvo glaudaus bendradarbiavimo ir susitelkimo situacijai suvaldyti, žmogiškiesiems ištekliams perskirstyti. Buvo itin svarbu parengti naują dokumentaciją, užtikrinti nenutrūkstamą socialinių paslaugų teikimą gyventojams, sutelkti dėmesį į kolektyvą: užtikrinti tiek individualų darbą su darbuotojais, tiek telkti dėmesį į viso kolektyvo psichologinę būklę pandemijos metu.

Daug dėmesio taip pat skyrėme darbuotojų ir paslaugų gavėjų saugumui užtikrinti Buvo panaudota slaugos priemonių (paklotai, sauskelnės, specialioji patalynė) – 6 214,52 Eur. Apsaugos priemonėms (pirštinės, antbačiai, dezinfekcijos priemonės, vienkartinės kaukės ir respiratoriai) – 11 029,47 Eur.

2020 m. buvo priimti 128 Visagino gyventojų prašymai socialinėms paslaugoms gauti: 38 pagalbos namuose paslaugoms gauti, 15 – dienos socialinės globos paslaugoms gauti, 48 – apgyvendinimo paslaugos Nakvynės namuose, 27 – trumpalaikei institucinei globai. Buvo atlikti 85 paslaugų poreikio vertinimai, iš jų 10 paslaugos nebuvo skirtos, taip pat iš jų 27 asmenims buvo pirmą kartą nustatytas asmens socialinių paslaugų poreikio vertinimas.

Kiekvieną mėnesį organizuoju vyr. socialinių darbuotojų ir administracijos pasitarimus, kuriuose aptarinėjame VSPC veiklos problemas, teikiamus finansuoti projektus ir supažindinu su socialinį darbą reglamentuojančiais dokumentas, jų pakeitimais, su VSPC biudžeto vykdymu ir kt.

Kartu su VSPC skyrių vyr. socialiniais darbuotojais kiekvieną mėnesį organizuojame susirinkimus su skyrių darbuotojais, aptarinėjame skyriaus veiklos organizavimą, problemų sprendimą.

Atliekame vidaus dokumentų, reglamentuojančių įstaigos veiklą, analizę, tobuliname juos. Vadovavau VSPC strateginio veiklos plano 2019–2022 m. bei programų rengimui, organizavau ir atlikau kontrolę ir jų vykdymą.

VSPC turi 4 leidimus-higienos pasus ir 2 licencijas socialinei globai. 2019 m. jie buvo atnaujinti.

Visagino savivaldybės taryba 2019 m. vasario 21 d. sprendimu Nr. TS-32 ir 2019 m. gruodžio 19 d. sprendimu Nr. TS-282 (įsigaliojo nuo 2020 m. sausio 1 d.) pritarė paslaugų kainų padidinimui.

2020 m. vyko konstruktyvus bendradarbiavimas su VSPC Profesine sąjunga, kurioje 2020 m. pabaigoje buvo 17 narių. VSPC administracija informavo Profesinės sąjungos tarybą apie įstaigos etatų sąrašo pakeitimus, biudžeto vykdymą, įstaigos projektinę veiklą, komandiruočių apmokėjimą, darbuotojų vertinimo organizavimą ir kt.

VSPC dalyvauja Visagino savivaldybės socialinės programos įgyvendinime vykdant veiklą pagal Visagino savivaldybės socialinių paslaugų planą, kuris yra sudaromas kasmet. Organizuodami struktūrinių skyrių darbą, teikiame bendrąsias ir specialiąsias socialines paslaugas senyvo amžiaus žmonėms ir asmenims su negalia, socialinės rizikos šeimoms, asmenims, neturintiems socialinių įgūdžių, benamiams, grįžusiems iš įkalinimo įstaigų ir kitiems, turintiems socialinių problemų. VSPC teikė transporto organizavimo paslaugą. VSPC dalyvauja įgyvendinant Lietuvos Respublikos neįgaliųjų socialinės integracijos įstatymą: teikia neįgaliesiems bendrąsias ir specialiąsias socialines paslaugas. 2020 m. paslaugos buvo suteiktos 1429 asmenims.

2020 m. VSPC suteikė laikino apgyvendinimo paslaugas 26 asmenims, laikino apnakvyndinimo paslaugas 18 asmenų; VSPC Bendruomenės skyrius suteikė bendrųjų socialinių paslaugų (informavimo, konsultavimo, tarpininkavimo ir atstovavimo, sociokultūrines ir kt.) 150 asmenų, pavėžėjimo paslaugos senyvo amžiaus žmonėms ir neįgaliesiems – 3, transporto organizavimo paslaugas – 34 asmenims, techninės pagalbos priemonės suteiktos 288 neįgaliesiems, kineziterapeuto paslaugos – 47 asmenims, psichologo paslaugos – 106 asmenims, socialinių įgūdžių ugdymo paslaugas suteiktos 110 vaikų Vaikų dienos centre.

VSPC 2020 m. suteikė daugiau specialiųjų socialinių paslaugų gyventojams nei praėjusiais metais: socialinės priežiūros paslaugos taikant atvejo vadybą šeimoms – 187 (jose vaikų – 326), bendrosios paslaugos šeimoms – 22 (jose vaikų – 37); socialinės priežiūros (pagalbos namuose paslaugos) – 120 asmenų; socialinės globos paslaugos – 44 asmenims, iš jų: ilgalaikės socialinės globos paslaugos – 33 asmenims; trumpalaikės socialinės globos paslaugos – 7 asmenims; dienos socialinės globos paslaugos namuose – 39 asmenims (iš jų 28 integralios – globos ir slaugos paslaugos), 11 – tik globos paslaugos).

**VSPC skyrių veiklos rezultatai:**

**Socialinės globos senyvo amžiaus žmonėms ir suaugusiems asmenims su negalia skyrius (Globos skyrius)**

Globos skyriuje yra 30 vietų. Ilgalaikės socialinės globos paslaugos suteiktos 33 asmenims. Trumpalaikės socialinės globos paslaugos – 7 asmenims, iš jų 17 vyrų ir 23 moterys. Su sunkia negalia per metus gyveno 24 gyventojai.

**Ilgalaikės ir trumpalaikės socialinės globos paslaugos 2014–2019 m.**

Nuo 2020 m. vasario 26 d., paskelbus valstybės lygio ekstremaliąją padėtį dėl COVID -19 infekcijos grėsmės ir atsižvelgiant į Valstybės ekstremalių situacijų centro vadovo sprendimus Globos skyrius buvo padalintas į keturias zonas: administracinė, žalioji (skyrius), geltonoji ir raudonoji (karantino zona), suformuota papildoma darbuotojų komanda.

Globos skyriaus vyriausiasis socialinis darbuotojas ekstremaliosios padėties metu organizavo, koordinavo ir kontroliavo viso Globos skyriaus veiklą, įskaitant ir karantino zoną, užtikrinant nepertraukiamą paslaugų teikimą.

Ekstremaliosios padėties metu daug dėmesio skirta bendradarbiavimui su sveikatos priežiūros įstaigomis siekiant užtikrinti Globos skyriaus gyventojų savalaikę ir efektyvią sveikatos priežiūrą.

Globos skyriuje dvi darbuotojų komandos: viena žaliojoje, kita geltonojoje/raudonojoje. Tarp žaliosios ir geltonosios/raudonosios zonų yra pertvara ir dezinfekuoto oro tarpai, kurie užtikrina saugumą tarp zonų.

Darbuotojų srautas yra kontroliuojamas ir vienu metu su paslaugų gavėjais dirba ne daugiau kaip du darbuotojai, kuriems yra paskirstomi kambariai ir vienas darbuotojas dirba tik su viena grupe žmonių, kitas su kita, siekiant sumažinti kontaktų skaičių.

Visas apsaugos priemones darbuotojai pagal teisės aktus turi (respiratoriai, kombinezonai, pirštinės, kepuraitės, antbačiai, skydeliai, neperšlampami chalatai), gyventojai nešioja kaukes.

Kiekvienam gyventojui buvo sudaromas individualus socialinės globos planas (toliau – ISGP), kuriame išsamiai fiksuojama, vertinama socialinių poreikių ir jų pokyčių dinamika.

Klientams kiekvieną dieną teikiamos gyvybinių veiklų palaikymo procedūros: asmens higienos priežiūros, maitinimo, skalbimo, slaugos, gydomosios mankštos bei masažo (pagal gydytojų rekomendacijas), slaugos paslaugos. Slaugos paslaugas skyriuje teikia slaugytojas ir 4 slaugytojo padėjėjai. Išrašomi vaistai, registravimas ir lydėjimas pas gydytojus, vaistų ir maisto prekių pirkimas, aprūpinimas kompensacine technika.Teikiamos paslaugos atitinka kiekvieno asmens sveikatos būklę bei jo poreikius ir pageidavimus.

Skyriaus gyventojams sudarytos tinkamos gyvenimo sąlygos, kambarių, patalpų įrengimas atitinka higienos normas. „Socialinių paslaugų įstaigos: bendrieji saugos reikalavimai sveikatai“ atitinkame visas normas.

Užtikrinamos ir ginamos asmens teisės, neatsižvelgiant į asmens veiksnumą ar sveikatos būklę. Su gyventojais dirbama komandinio darbo principu.

Tenkinamos ne tik buitinės, bet ir psichologinės, socialinės, kultūrinės ir dvasinės kiekvieno gyventojo reikmės. Sudaromos sąlygos gyventojams dalyvauti įvairiuose organizuojamuose renginiuose. Plėtojami gyventojų socialiniai kontaktai su kitų įstaigų specialistais ir jų bendruomenės nariais, sudaromos sąlygos bendrauti su savo šeimos nariais ir draugais laiškais, telefonu, internetu.

Klientų gyvenimo kokybė gerinama per jų laisvalaikio užimtumą, taikant socialinių įgūdžių ugdymo ir palaikymo paslaugas: sveikatingumo užsiėmimus, kasdienio gyvenimo įgūdžių ugdymo ir palaikymo užsiėmimus, individualius masažus. Palaikomi elementarūs darbo įgūdžiai, apsitarnavimo, palaikomos smulkiosios motorikos funkcijos, taip išlaikant klientų fizinį aktyvumą. Esant palankioms oro sąlygoms organizuojami pasivaikščiojimai lauke. Kiekvieno asmens kasdieninė veikla organizuojama ir buitinės paslaugos teikiamos taip, kad palaikytų, skatintų ir motyvuotų asmenį būti kuo savarankiškesnį.

Globos paslaugas skyriuje teikia komanda: socialinis darbuotojas, socialinio darbuotojo padėjėjai, bendrosios praktikos slaugytojas, slaugytojo padėjėjai, kineziterapeutas, psichologas.

Plėtojami gyventojų socialiniai kontaktai su kitų įstaigų specialistais ir jų ugdytiniais, sudaromos sąlygos bendrauti su savo šeimos nariais ir draugais laiškais, telefonu, internetu.

Vyko bendradarbiavimas su gyventojų artimaisiais, VšĮ Visagino ligoninės specialistais, Visagino PSPC specialistais, Visagino savivaldybės administracijos Socialinės paramos skyriaus specialistais, SoDros specialistais, Visagino policijos komisariato Migracijos poskyrio specialistais, Visagino savivaldybės administracijos Teisės, personalo ir civilinės metrikacijos skyriaus specialistais, antstoliais, Visagino miesto apylinkės teismo specialistais.

Vykdant sociokultūrinę veiklą bendradarbiavome su Visagino vaikų lopšeliu-darželiu „Auksinis raktelis“, Česlavo Sasnausko menų mokyklos mokytojais ir mokiniais, Visagino „Verdenės“ gimnazija, Turmanto kultūros namų moterų vokalinių ansambliu „Sidabro gija“, Trečiojo amžiaus universiteto šokio teatro fakultetu „Rūta“, VSPC „Neramių širdžių“ kolektyvu ir kt.

Skyriuje darbas su gyventojais organizuojamas padedant specialistams. Su darbuotojais vyksta individualūs pokalbiai dėl darbo organizavimo ypatumų, organizuojami skyriaus darbuotojų susirinkimai, informuojama VSPC administracija.

2019 m. Globos skyriaus vyr. socialinė darbuotoja Taida Kringelienė pateikė paraišką Vilniaus Tarptautinei Moterų Asociacijai Kalėdų labdaros fondo paramai gauti. Skirtas finansavimas 8 500,00 Eurų maisto transportavimo vežimėliui, kuris buvo nupirktas 2020 m.

Globos skyrius dalyvauja projekte „Socialinių paslaugų kokybės gerinimas, taikant EQUASS kokybės sistemą“:

**1. Parengtas EQUASS diegimo planas 2020 m. vasario 7 d.**

**2. Parengti ir patvirtinti 22 dokumentai, kurie suderinti su EQUASS konsultantu:**

1. 2020 m. vasario 27 d. įsakymas Nr. ĮV-22 Visagino socialinių paslaugų centro Kokybės politika;

2. 2020 m. vasario 27 d. įsakymas Nr. ĮV ĮV-97 Visagino socialinių paslaugų centro Etikos kodeksas;

3. 2020 m. kovo 20 d. įsakymas Nr. ĮV-38 Visagino socialinių paslaugų centro Personalo kompetencijų tobulinimo plano 2020 m. ir jo įgyvendinimo priemonės ir vykdymo būdai;

4. 2020 m. kovo 18 d. įsakymas Nr. ĮV-35 Visagino socialinių paslaugų centro Darbuotojų samdymo ir išsaugojimo tvarka;

5. 2020 m. kovo 23 d. įsakymas Nr. ĮV-39 Visagino socialinių paslaugų centro personalo skatinimo priemonės ir būdai;

6. 2020 m. balandžio 20 d. įsakymas Nr. ĮV-51 Visagino socialinių paslaugų centro Socialinės atsakomybės koncepcija;

7. 2020 m. balandžio 21 d. įsakymas Nr. ĮV-52 Visagino socialinių paslaugų centro Socialinės globos senyvo amžiaus žmonėms ir suaugusiems asmenims su negalia skyriaus paslaugų gavėjų užimtumo veiklų 2020 m. planas;

8. 2020 m. gegužės 5 d. įsakymas Nr. ĮV-60 Visagino socialinių paslaugų centro Paslaugų gavėjų teisių chartija;

9. 2020 m. birželio 5 d. įsakymas Nr. ĮV-73 Visagino socialinių paslaugų centro Fizinio ir psichologinio smurto prieš paslaugų gavėjus ir finansinio piktnaudžiavimo jų atžvilgiu prevencijos procedūrų tvarka;

10. 2020 m. birželio 11 d. įsakymas Nr. ĮV-77 Visagino socialinių paslaugų centro Asmenų prašymų, skundų pateikimo, nagrinėjimo bei asmenų aptarnavimo įstaigoje tvarka;

11. 2020 m. birželio 16 d. įsakymas ĮV-81 Visagino socialinių paslaugų centro Socialinės globos senyvo amžiaus žmonėms ir suaugusiems asmenims su negalia skyriaus gyventojų pinigų ir kitų materialinių vertybių laikymo ir saugojimo tvarkos patvirtinimo ir atsakingo asmens skyrimo;

12. 2020 m. liepos 22 d. įsakymas Nr. ĮV-98 Visagino socialinių paslaugų centro Etikos ir gerovės užtikrinimo politika;

13. 2020 m. liepos 22 d. įsakymas Nr. ĮV-97 Visagino socialinių paslaugų centro Etikos kodeksas;

14. 2020 m. liepos 28 d. įsakymas Nr. ĮV-105 Visagino socialinių paslaugų centro Ilgalaikės (trumpalaikės) socialinės globos paslaugų gavėjų gyvenimo kokybės koncepcija;

15. 2020 m. rugpjūčio 3 d. įsakymas Nr. ĮV-110 Visagino socialinių paslaugų centro Socialinės globos senyvo amžiaus žmonėms ir suaugusiems asmenims su negalia skyriaus paslaugų gavėjų tarybos veiklos nuostatai;

16. 2020 m. spalio 6 d. įsakymas Nr. ĮV-125 Visagino socialinių paslaugų centro Socialinės globos senyvo amžiaus žmonėms ir suaugusiems asmenims su negalia skyriaus gyventojų ilgalaikės (trumpalaikės) socialinės globos paslaugų įgalinimo koncepcija;

17. 2020 m. spalio 8 d. įsakymas ĮV-126 Visagino socialinių paslaugų centro Darbuotojų sveikatos ir saugos užtikrinimo priemonių planas 2020 m.;

18. 2020 m. spalio 8 d. įsakymas Nr. ĮV-127 Visagino socialinių paslaugų centro Socialinės globos senyvo amžiaus žmonėms ir suaugusiems asmenims su negalia skyriaus paslaugų gavėjų sveikatos ir saugos užtikrinimo planas 2020 m.

19. 2020 m. spalio 23 d. įsakymas Nr. ĮV-133 Visagino socialinių paslaugų centro Socialinės globos senyvo amžiaus žmonėms ir suaugusiems asmenims su negalia skyriaus neskelbtinos informacijos konfidencialumo, įrašų tikslumo, paslaugų gavėjų privatumo, orumo ir fizinės neliečiamybės užtikrinimo tvarkos aprašas;

20. 2020 m. lapkričio 26 d. įsakymas Nr. ĮV-147 Visagino socialinių paslaugų centro Socialinės globos senyvo amžiaus žmonėms ir suaugusiems asmenims su negalia skyriaus partnerystės naudos vertinimo aprašas;

21. 2020 m. lapkričio 30 d. įsakymas Nr. ĮV-148 Visagino socialinių paslaugų centro Socialinės globos senyvo amžiaus žmonėms ir suaugusiems asmenims su negalia skyriaus socialinių paslaugų kokybės rezultatų vertinimo rodikliai;

22. 2020 m. gruodžio 10 d. įsakymas Nr. ĮV-152 Visagino socialinių paslaugų centro Nuolatinio tobulinimo ir mokymosi sistema.

Globos skyriaus darbuotojai įtraukiami į vidaus dokumentų kūrimą ir taikymo aptarimą. Gyventojai supažindinami su įstaigos dokumentais, jiems aiškinama, kaip naudotis savo teisėmis.

|  |  |  |  |  |  |  |
| --- | --- | --- | --- | --- | --- | --- |
| **Gyventojų skaičius** | **Buvo metų pradžioje** | **Atvyko** | **Išvyko** | **Su sunkia negalia** | **Gyventojų skaičius metų pabaigoje** | **Bendras gyventojų skaičius per metus** |
| **Į namus** | **Į kitas globos įstaigas** | **Mirė** | **Per metus** | **Metų pabaigoje** |
|  **2017 m.** | 28 | 16 | 1 | - | 10 | 24 | 18 | 33 | 44 |
|  **2018 m.** | 33 | 13 | - | - | 9 | 29 | 22 | 35 | 45 |
|  **2019 m.** | 33 | 11 | - | - | 14 | 27 | 18 | 30 | 44 |
| **2020 m.** | 31 | 10 | 1 | - | 7 | 24 | 20 | 32 | 40 |

**Organizuotas gyventojų laisvalaikis.** Gyventojai dalyvavo įvairiuose Globos skyriaus renginiuose, t. y. valstybinių švenčių minėjimuose, organizuotuose grupiniuose pokalbiuose įvairiomis temomis, šventė gimtadienius prie arbatos grupėmis (kambariuose). Dėl ekstremaliosios situacijos ir karantino paskelbimo Lietuvoje sociokultūriniai renginiai skyriuje nuo 2020-03-16 nebuvo organizuojami, vyko miesto bendruomenės renginiai lauke (gyventojai stebėjo pro langus).

|  |  |  |
| --- | --- | --- |
| **Renginio arba šventės pavadinimas** | **Pasiektas rezultatas** | **Dalyvių skaičius** |
| Vasario 16-oji – Lietuvos valstybės atkūrimo dienos minėjimas | Patriotiškumo stiprinimas, ryšių tarp kartų palaikymas | Visi skyriaus gyventojai |
| Kovo 8-oji – Tarptautinė Moters diena | Gyventojų tarpusavio ir su bendruomene ryšio stiprinimas  | Visi skyriaus gyventojai |
| Kovo 11-oji – Nepriklausomybės atkūrimo metinių minėjimas | Patriotiškumo stiprinimas | Visi skyriaus gyventojai |
| Joninių šventė | Tradicijų puoselėjimas | Visi skyriaus gyventojai |
| Išlikime žmonėmis  | Žmonių sąmoningumo stiprinimas | Visi skyriaus gyventojai |
| Žolinių šventė | Tradicijų puoselėjimas | Visi skyriaus gyventojai |
| Tarptautinė pagyvenusių žmonių diena | Gyventojų tarpusavio ir su bendruomene ryšio stiprinimas | Visi skyriaus gyventojai |
| Akcija „Dalinkimės gerumu“ | Gyventojų su bendruomene ryšio stiprinimas | Visi skyriaus gyventojai |
| Gyventojų gimtadienių ir jubiliejų šventimas | Ryšio tarp gyventojų palaikymas ir stiprinimas, bendravimas prie arbatos puodelio | Visi skyriaus gyventojai |

Visagino miesto savanoriai prisidėjo prie sociokultūrinės veiklos organizavimo.

| **Eil. Nr.** | **Savanorių organizacijos pavadinimas** | **Savanorystės objektas** | **Pasiekti tikslai** |
| --- | --- | --- | --- |
| 1. | Visagino Česlovo Sasnausko muzikos mokyklos mokytojai ir mokiniai iš neformaliojo vaikų švietimo programos – sekmadieninės cerkvės mokyklos. | Globos skyrius | Įvyko koncertas lauke skirtas Globos skyriaus gyventojams |
| 2. | Visagino „Verdenės“ gimnazija | Globos skyrius | Įvyko koncertas lauke, skirtas Globos skyriaus gyventojams |
| 3. | Trečiojo amžiaus universiteto šokio teatro fakultetas „Rūta“ | Globos skyrius | Įvyko koncertas lauke, skirtas Globos skyriaus gyventojams |
| 4. | „Neramių širdžių“ kolektyvas | Globos skyrius | Įvyko koncertas lauke, skirtas Globos skyriaus gyventojams |
| 5. | Visagino lopšelis darželis „Auksinis raktelis“ | Globos skyrius | Iškepė blynus Užgavėnėms Globos skyriaus gyventojams |

**Slaugos paslaugos skyriuje**

#####  Bendrosios praktikos slaugytojas teikia Globos skyriaus gyventojams slaugos paslaugas pagal savo kompetenciją ir organizuoja jas. Globos skyriaus specialistų tikslai: stiprinti ir saugoti gyventojų sveikatą; maksimaliai tobulinti žmonių savirūpos galimybes; apsaugoti nuo infekcinių susirgimų; palengvinti ar mažinti neigiamus ligos poveikius.

**Teikiamos slaugos paslaugos:**

* kiekvieno paciento apžiūra įvertinant pagal tos dienos sveikatos būklę (kiekvieną dieną);
* vaistų dalijimas pacientams pagal gydytojų paskyrimus (vidutiniškai per dieną 27 gyventojams);
* įvairių slaugos procedūrų (injekcijos, žaizdų tvarstymas, žvakučių dėjimas, AKS, pulso matavimas, kūno temperatūros matavimas) – atliekama pagal sveikatos būklės poreikius ir gydytojų paskyrimus (vidutiniškai per dieną 30 gyventojų);
* informacijos apie pacientą rinkimas, nuspręsti, kokios slaugos procedūros reikės – atliekama atvykus naujam pacientui; suteikta paslaugų 14 gyventojų;
* apylinkės gydytojų, GMP iškvietimas – pablogėjus paciento sveikatai;
* asmens higienos procedūrų atlikimas su slaugytojo padėjėjo pagalba arba jam nesant;
* sanitarinės higieninės skyriaus būklės vertinimas – atliekama kiekvieną dieną;
* VSPC darbuotojų medicininių apžiūrų organizavimas – atliekama 2 k. per metus;
* privalomojo higienos ir pirmosios pagalbos mokymų organizavimas;
* gyvybinė audinių priežiūra, pragulų profilaktikos procedūros – atliekama kiekvieną dieną;
* mirusiojo sutvarkymas ir pristatymo į morgą organizavimas;
* dalyvavimas VSPC inventoriaus inventorizacinės komisijos veikloje;
* individualūs pokalbiai su pacientais dėl virusinių susirgimų profilaktikos – pagal poreikį;
* dalyvavimas VSPC administraciniuose pasitarimuose – pagal poreikį.

Globos skyriuje teikiamos kineziterapijos paslaugos – 22 gyventojams, 142 psichologo paslaugos – 40 gyventojų.

**Pagalbos namuose skyrius**

##### Pagalbos namuose skyriaus tikslas – sudaryti sąlygas ir galimybę pagalbos reikalingiems žmonėms išspręsti iškilusias socialines problemas, gyventi visavertį gyvenimą namuose, tvarkytis buityje bei dalyvauti visuomenės gyvenime, palaikant ryšius su šeima, artimaisiais ir bendruomene, išvengiant specialiųjų socialinių paslaugų teikimo.

##### Pagalbos namuose skyrius teikia specialiąsias socialines paslaugas: socialinės priežiūros: pagalbos į namus; socialinių įgūdžių ugdymo ir palaikymo; socialinės globos: dienos socialinė globa asmens namuose, integralios pagalbos paslaugas (socialinės globos ir slaugos) namuose.

##### Pagalbos į namus paslaugas gavo 120 asmenų, iš kurių 43 žmonės su negalia.

Pagalbos namuose paslaugas ir dienos socialinės globos paslaugas teikia 1 vyr. socialinis darbuotojas (1 etatas), 2 socialinio darbo organizatoriai (1,5 etato) ir 26 socialinio darbuotojo padėjėjai (25,5 pareigybių): 11 darbuotojų (10,5 etato), kurie teikia pagalbos į namus paslaugas (priežiūra namuose), ir 15 darbuotojų (15 etatų), kurie teikia dienos socialinės globos namuose paslaugas.

 2020 m. socialinių darbuotojų padėjėjų kasmetinių atostogų metu buvo užtikrintas darbuotojų pavadavimas, todėl visi skyriaus klientai gavo kokybiškas paslaugas.

 Teikdami socialines paslaugas savo klientams, skyriaus darbuotojai nuolat bendradarbiauja su kitų sričių specialistais: Socialinės paramos skyriaus specialistais; Visagino savivaldybės sveikatos priežiūros specialistais; Raudonojo Kryžiaus organizacija; VSDFV Visagino skyriaus specialistais; nevyriausybinėmis organizacijomis.

Organizuodama pagalbos į namus paslaugas socialiniai darbuotojai ir socialinių darbuotojų padėjėjai teikia įvairias paslaugas: informavimo, konsultavimo, tarpininkavimo ir atstovavimo, maitinimo organizavimo, sveikatos priežiūros paslaugos, asmens higienos paslaugos, pagalba tvarkant butą. Dauguma klientų gauna 2 kartus per savaitę paslaugų po 2, 4, 8 val.

**Socialinės priežiūros paslaugos 2018–2020 m. m.**

Dienos socialinės globos namuose paslaugas 2020 m. gavo 11 paslaugų gavėjų, integralios pagalbos (dienos socialinės globos ir slaugos paslaugas) gavo 28 Visagino gyventojai.

Dienos socialinės globos paslaugų namuose trukmė nuo 2 iki 6 val. per dieną, 5 kartus per savaitę. Šią paslaugą teikia 15 socialinio darbuotojo padėjėjų.

Klientams kiekvieną dieną teikiamos gyvybinių veiklų palaikymo procedūros: asmens higienos priežiūros, maitinimo, skalbimo, slaugos, masažo (pagal gydytojų rekomendacijas) paslaugos. Išrašomi vaistai, registruojama ir lydima pas gydytojus, perkami vaistai ir maisto prekės, aprūpinama kompensacine technika.

**Dienos socialinė globa** **namuose 2018–2020 m. m.**

**Integralios pagalbos projektas 2016**–**2020** **m.**

Sutartis dėl Integralios pagalbos projekto vykdymo buvo pasirašyta su ESFA ir SADM 2016 m. gegužės 16 d. Integralios pagalbos (dienos socialinės globos ir slaugos) namuose paslaugos suteiktos 58 asmenims su negalia, turintiems nuolatinį slaugos poreikį. Planuota – 30 paslaugų gavėjų. Projekte dalyvauja 7 šeimų nariai. Jiems teikiamos bendruomenės slaugytojo ir socialinio darbuotojo konsultacijos. VSPC teikia šią paslaugą, siekdamas, kad neįgalūs gyventojai kuo ilgiau išliktų su savo artimaisiais sau artimoje aplinkoje. Paslaugoms teikti naudojami du lengvieji automobiliai CITROEN, jų naudojimas užtikrina paslaugų mobilumą. Vykdant projektą organizuota 3 mobilių komandų veikla.

* Nuo 2016 m. gegužės 16 d. projekto lėšomis išlaikomos 6,75 slaugos darbuotojų pareigybės: 1,5 slaugytojo pareigybės (2 darbuotojai), 5 slaugytojo padėjėjų pareigybė (5 darbuotojai); 0,25 pareigybės masažuotojo. Integralios pagalbos paslaugas teikia 3 mobilios komandos: projekto vadovas, projekto koordinatorius, socialinis darbuotojas, socialinio darbuotojo padėjėjai, slaugytojas, slaugytojo padėjėjai. Integralios pagalbos projekto dalyviai dalyvavo tyrimuose dėl paslaugų kokybės, paslaugų organizavimo.
* Bendra finansavimo suma yra – 209 500,00 Eur. 2020 m. panaudota 95 661,00 Eur.
* 2019 m. buvo pateikta paraiška projekto pratęsimui iki 2021 m. gruodžio 31 d. SADM ministro įsakymu skirtas papildomas finansavimas 172 452,00 Eurų.
* Dienos socialinę globą namuose teikia 13 socialinio darbuotojo padėjėjų. Kiekvienam darbuotojui tenka 2–4 klientai. Dienos socialinės globos paslaugų asmens namuose trukmė 2 arba 5 val. per dieną, 5 dienos per savaitę**.**
* Siekiant, kad būtų teikiamos kokybiškos Dienos socialinė globos ir slaugos paslaugos, buvo suplanuotas dar vienas slaugytojo padėjėjo etatas, kad visi klientai gautų kokybiškas paslaugas, atitinkančias jų sveikatos būklę. Slaugytojo padėjėjo etatas finansuojamas iš projekto lėšų nuo 2020 m. balandžio 15 d. iki 2020 m. gruodžio 31 d. pagal projekto sutarties pakeitimą.

**Nakvynės namai**

Laikino apgyvendinimo paslaugos buvo suteiktos 26 asmenims ir laikino apnakvindinimo paslaugos buvo suteiktos 18 asmenų.

Laikino apgyvendinimo ir apnakvindinimo paslaugos 2020 m.

Pagal amžiaus grupes:

Laikino apgyvendinimo ir apnakvindinimo paslaugos 2014–2020 m. m.

**Informacija apie darbą su klientais 2020 m.**

| **Informacija apie klientus** | **Vyrai**  | **Moterys**  | **Iš viso** |
| --- | --- | --- | --- |
| Laikinai apgyvendinta | 23 | 3 | 26 |
| Laikinai apnakvindinta | 21 | 1 | 22 |
| Metų pradžioje gyveno | 15 | 2 | 17 |
| Metų pabaigoje gyveno | 11 | 2 | 13 |
| Su negalia | 7 | 1 | 8 |
| Pensinio amžiaus | 7 | 1 | 8 |
| Grįžę iš laisvės atėmimo vietų | 5 | - | 5 |
| Kviesta policija | 2 | - | 2 |
| Kviesta greitoji pagalba | 10 | - | 10 |
| Paslaugos nutrauktos dėl pažeidimų | 3 | - | 3 |
| Susirado gyvenamąjį bustą | 1 | 1 | 2 |
| Dalyvavo AA grupėje | 1 | - | 1 |

 Įgyvendinta programa „Paramos maistu teikimas socialinės rizikos asmenims“– 230,00 Eur iš savivaldybės biudžeto. Gyventojams per šv. Kalėdų ir Naujųjų metų šventes buvo išdalintos maisto ir saldumynų dovanėlės, kurias gavo 13 gyventojų.

**Apgyvendinimo ir apnakvindinimo Nakvynės namuose trukmė 2020 m.:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Rodiklio pavadinimas** | **Iš viso** | **iš jų moterys** | **iš jų vyrai** | **1-7****paros** | **1–3 mėn.** | **4–6 mėn.** | **ilgiau nei 6 mėn.** |
| Gyventojų skaičius | 31 | 3 | 28 | 6 | 10 | 7 | 8 |

Nakvynės namų darbuotojai teikia socialinę priežiūrą, rūpinasi klientų integravimu į visuomenės gyvenimą. Daug problemų sukelia klientai, vartojantys svaigalus. Daugelis piktybiškai naudojasi savo išskirtine padėtimi. Dažnai tokie klientai reikalauja tik sau asmeniškai išskirtinių teisių, užmiršdami apie savo pareigas. Nakvynės namų gyventojai piktybiškai neieško darbo, nors ir trumpalaikio, nes tada už pragyvenimą Nakvynės namuose reikia mokėti daugiau. Pasak klientų, jiems neapsimoka dirbti. Nestoja į eilę būstui gauti, nes už jį irgi reikės mokėti daugiau nei Nakvynės namuose.

Nakvynės namų gyventojams buvo organizuota darbinė terapija: pagal sudarytą grafiką tvarkė bendras patalpas, kambarius, išnešdavo šiukšles; prie Nakvynės namų buvo įrengtas daržas, vasaros metu buvo auginami vaistiniai augalai, jie buvo renkami ir džiovinami. Nakvynės namų gyventojams buvo organizuotas ir laisvalaikis: dalyvavo įvairiuose įstaigos renginiuose, valstybinių švenčių minėjimuose, susitikimuose su įvairių organizacijų atstovais, organizuoti pokalbiai prie arbatos. Daug dėmesio buvo skirta bendradarbiavimui su VSPC Vaikų dienos centru, vyko bendri renginiai su VSPC Globos skyriaus gyventojais. Kas mėnesį buvo sudaromas planas/grafikas bendroms patalpoms, kambariams tvarkyti, šiukšlėms išnešti.

Pastebėta, kad ilgalaikiai Nakvynės namų gyventojai pakeitė požiūrį į daugelį dalykų tokių kaip: rūkymas, alkoholio vartojimas, pradėjo daugiau skirti dėmesio savo sveikatai bei įgijo naujų ir naudingų žinių socialinių darbuotojų padėjėjų dėka. Du Nakvynės namų gyventojai sukūrė šeimą.

Nakvynės namų gyventojai buvo skatinami teikti prašymus socialiniam būstui gauti. Vienas gyventojas gavo socialinį būstą, du gyventojai perėjo gyventi į Savarankiško gyvenimo namus

**Organizuotas laisvalaikis.** Organizuotos šventės ir gyventojų gimtadieniai, kurių metu gyventojai bendrauja tarpusavyje.

|  |  |  |
| --- | --- | --- |
| **Renginio arba šventės pavadinimas** | **Pasiektas rezultatas** | **Dalyvių skaičius** |
| Šv. Kalėdų šventė (katalikų ir pravoslavų) | Gyventojų tarpusavio ryšio stiprinimas  | 6 žm. |
| Naujieji metai  | Gyventojų tarpusavio ryšio stiprinimas  | 13 žm. |
| Šv. Velykų šventė (katalikų ir pravoslavų) | Tradicijų laikymosi, ryšių tarp kartų palaikymas | 6 žm. |
| Psichologo paskaita | Informacija apie žalingus įpročius | 7 žm. |

Nakvynės namų darbuotojų kvalifikacija atitinka reikalavimus: 5 socialinio darbuotojo padėjėjai baigė 40 val. praktinių mokymų soc. darbuotojo padėjėjų, teikiančių socialines paslaugas, įžanginių mokymų programą (2017 m.), 1 socialinio darbuotojo padėjėjas mokosi Klaipėdos universitete, siekia įgyti socialinio darbo specialybę, yra 1 kurso magistrantas, mokymosi pabaiga – 2021 m.

Užtikrinant darbuotojų saugumą darbuotojų apsaugai ir savigynai nupirkti dujų balionėliai, parengta jų naudojimo instrukcija, nupirkta UAB „G4S Lietuva“ paslauga – pavojaus signalizacijos sistemos montavimas. Pavojaus atveju, Nakvynės namų darbuotojai iškvietimo mygtuku gali pakviesti apsaugos darbuotojus. Maksimalus reagavimo į iškvietimą laikas – 6 minutės.

**Policijos ir greitosios pagalbos iškvietimai**

|  |  |
| --- | --- |
| **Iškvietimai** | **Paslaugų skaičius (kartai)** |
| **2019** | **2020** |
| Kviesta policija | 4 | 2 |
| Kviesta greitoji pagalba | 13 | 10 |
| Apsauga |  | 2 |

Atsižvelgiant į Socialinių paslaugų katalogą, gavėjams, socialinės rizikos suaugusiems ar senyvo amžiaus asmenims buvo suteikta: informavimas, konsultavimas, tarpininkavimas ir atstovavimas, apgyvendinimas, minimalių buitinių ir asmeninės higienos paslaugų organizavimas (virtuvėlė, dušas, skalbimo paslaugos ir t. t.), kasdienio gyvenimo įgūdžių ugdymas ir palaikymas (tvarkant pinigų apskaitą, planuojant ir atliekant namų ruošos darbus, bendraujant ir pan.), darbinių įgūdžių ugdymas, esant poreikiui, sveikatos priežiūros paslaugų, kitos paslaugos, reikalingos asmeniui pagal jo savarankiškumo lygį.

Dirbant su Nakvynės namų klientais buvo daugiau akcentuota į klientų savarankiškumą ir atsakingumą už savo gyvenimo kokybę. Klientai skatinami savarankiškai priimti reikiamus sprendimus, atkurti tarpusavio normalų bendravimą, pagalbą savo kaimynui. Daugelis klientų turi priklausomybę nuo alkoholio, todėl su klientais organizuojami individualūs pokalbiai, skatinant klientą kreiptis pas specialistus arba į Anoniminių alkoholikų klubą. Buvo nukreipti 3 klientai. 4 turi psichikos sveikatos sutrikimų, buvo suorganizuotas tarpinstitucinis susirinkimas, kaip darbuotojams elgtis su tokiais klientais.

**Bendradarbiavimas su socialiniais partneriais**

| **Eil. Nr.** | **Partnerio pavadiniams** | **Bendradarbiavimo objektas** | **Pasiekti tikslai** |
| --- | --- | --- | --- |
| 1. | VšĮ „Visagino ligoninė“ specialistais | Nakvynės namų gyventojai | Klientai, kuriems buvo reikalingas stacionarinis gydymas, buvo paguldyti gydymui į ligoninę, 6 žm. |
| 2. | Visagino PSPC specialistais | Nakvynės namų gyventojai | Klientams, esant reikalui, buvo išrašyti siuntimai tolimesniam gydymui, bei duotos rekomendacijos . |
| 3. | Savivaldybės administracijos Socialinės paramos skyriaus specialistais | Nakvynės namų gyventojai | Visiems klientams suteikiama pagalba tvarkant socialines išmokas  |
| 4. | SoDros specialistais | Nakvynės namų gyventojai | Visiems klientams suteikiamas konsultavimas bei pagalba tvarkant šalpas ar pensijas. |
| 5. | Visagino policijos komisariato Migracijos poskyrio specialistais | Nakvynės namų gyventojaiMiesto gyventojai  | Pagalba tvarkant asmens dokumentus. |
| 6. | Visagino Raudonojo Kryžiaus skyrius | Nakvynės namų gyventojai.Miesto gyventojai  | Pagalba sprendžiant alkoholio, infekcinių ligų problemas.  |
| 7. | Užimtumo tarnybos Visagino skyriaus specialistais | Nakvynės namų gyventojai | Visiems klientams esant reikalui suteikiama pagalba ieškant darbo. |
| 8. | Visagino policijos komisariatas | Nakvynės namų gyventojai | Pagalba su agresyviais klientais.2 žm. |
| 9. | Visagino probacijos skyrius | Visagino savivaldybės gyventojai | Viešieji darbai, 24 žm. |
| 10. | Greitoji pagalba  | Nakvynės namų gyventojai | Suteikta pagalba 10 žm. |

VSPC pasirašė sutartį su Panevėžio apygardos Probacijos tarnybos Visagino probacijos skyriumi, pagal kurią nusikaltusiems asmenims privalu atidirbti neatlygintinai tam tikrą valandų skaičių sveikatos priežiūros, globos ir rūpybos ar kitose valstybinėse įstaigose, kurios rūpinasi neįgaliaisiais ar kitais pagalbos reikalingais žmonėmis. 2020 m. Nakvynės namuose teismo sprendimu neatlygintinai atidirbo 24 asmenys, kurie tvarkė VSPC ir Nakvynės namų teritoriją, valė patalpas, atliko smulkius remonto, krovos darbus.

**Paramos šeimai skyrius**

Paramos šeimai skyriaus specialistai vykdo atvejo vadybą, koordinuoja atvejo vadybos procesus, teikia socialines paslaugas, paramą šeimoms, siekiant šeimų darnos, stabilumo, gyvenimo darnos ir pilnatvės. Ugdomi šeimų socialiniai įgūdžiai ir motyvacija kurti saugią ir darnią aplinką savo namuose, šeimoje bei palaikomi socialiniai ryšiai su visuomene, siekiant užtikrinti augančių vaikų visapusišką vystymąsi ir ugdymą.

Atvejo vadybininkai, skyriaus specialistai padeda šeimoms spręsti asmenines ir socialines problemas, vykdo prevencinę veiklą, konsultuoja klientus jiems rūpimais klausimais. Teikia bendrąsias bei socialinės priežiūros paslaugas stiprinant klientų bendravimo gebėjimus, skatinant ieškoti pagalbos, prisitaikyti prie naujų situacijų, dalyvauti visuomenės gyvenime.

**Šeimos, gavusios paslaugas 2018–2020 m.**

**Šeimos, kurioms buvo teikiamos socialinių įgūdžių ugdymo, palaikymo**

**ir (ar) atkūrimo paslaugos**

**Šeimos, kurioms buvo teikiamos bendrosios socialinės paslaugos**

2020 metais VSPC Paramos šeimai skyriuje dirbo 5 atvejo vadybininkai ir 12 socialinių darbuotojų, dirbančių su šeimomis. Buvo teikiamos paslaugos bei vykdoma atvejo vadyba dėl šeimose patiriamo smurto, ribotų galimybių dalyvauti darbo rinkoje, priklausomybių, nusikaltimų, vaikų nepriežiūros ir kt.

Darbuotojai socialines paslaugas teikė 187 šeimoms. Iš jų: 129 šeimoms buvo teikiamos socialinių įgūdžių ugdymo, palaikymo ir (ar) atkūrimo paslaugos, 56 šeimoms buvo teiktos bendrosios socialinės paslaugos. Per metus 5 šeimoms socialinių paslaugų teikimas buvo nutrauktas/neskirtas, tačiau atvejo vadybos procesas vykdomas. 1 šeimai teikiamos socialinės paslaugos, tačiau atvejo vadybos procesas nevykdomas.

2020 metais buvo registruoti 122 atvejai: 66 atvejai gauti dėl šeimų, kurioms taikoma atvejo vadyba ir (ar) teikiamos socialinės paslaugos. Atvejo vadyba inicijuota 56 naujoms šeimoms.

 **Gauti atvejai**

**Inicijuoti atvejai.**

|  |  |
| --- | --- |
| **Atvejai, inicijuoti VVTA ĮT prie SADM specialistų** | **Atvejai, inicijuoti nesant galimų vaiko teisių pažeidimų** |
| **INICIJUOTI 105 ATVEJAI** | **INICIJUOTA 17 ATVEJŲ** |
| Nustatyta būtinybė vertinti pagalbos vaikui ir (ar) šeimai poreikį | Nustatytas vaiko apsaugos poreikis | Nenustatyta būtinybė vertinti pagalbos vaikui ir (ar) šeimai poreikį, nenustatytas vaiko apsaugos poreikis | Inicijuoti tėvų (globėjų) | Inicijuoti specialistų(TBK ir kt.) |
| **70** | **10** | **25** | **1** | **16** |

**Įrašymo į šeimų, kurioms taikoma atvejo vadyba ir (ar) teikiamos socialinės paslaugos, apskaitą priežastys, skaičius.**

|  |  |  |
| --- | --- | --- |
| **Eil. Nr.** | **Priežastys** | **Šeimų skaičius** |
| 1. | Šeimų, įrašytų į apskaitą 2020 m. skaičius/jose augančių vaikų skaičius | **56 šeimos, 93 vaikai** |
| 2.  | Šeimos, įrašytos į apskaitą dėl girtavimo ir vaiko nepriežiūros | **19** |
| 3.  | Šeimos, įrašytos į apskaitą dėl socialinių įgūdžių stokos, dėl negebėjimo tinkamai rūpintis vaikais | **42** |
| 4. | Šeimos, įrašytos į apskaitą dėl to, kad vaikui nustatyta laikinoji globa  | **\_** |
| 5. | Šeimos, įrašytos į apskaitą dėl to, kad vaikui nustatyta laikinoji priežiūra | **2** |
| 6.  | Šeimos, įrašytos į apskaitą dėl smurto šeimoje | **9** |

2020 m. 49 šeimoms, kuriose augo 72 vaikai, nutrauktas atvejo vadybos procesas ir (ar) socialinių paslaugų teikimas.

**Šeimų, kurioms taikoma atvejo vadyba ir (ar) teikiamos socialinės paslaugos, išbrauktų iš apskaitos, priežastys, skaičius.**

| **Eil. Nr.** | **Priežastys** | **Šeimų skaičius** |
| --- | --- | --- |
| 1. | Šeimų, išbrauktų 2020 m. skaičius/jose augančių vaikų skaičius | **49 šeimos, 72 vaikai** |
| 2.  | Šeimos, išbrauktos iš apskaitos, nes šeima pajėgi savarankiškai užtikrinti vaiko teises ir teisėtus interesus.  | **35** |
| 3.  | Šeimos, išbrauktos iš apskaitos, nes numatyta ir teikta pagalba nepadėjo tėvams pakeisti elgesio su vaiku, nevykdo įsipareigojimų. Teiktas Motyvuotas siūlymas. | **1** |
| 4. | Šeimos, išbrauktos iš apskaitos, nes vaiko tėvams neterminuotai apribojama tėvų valdžia arba kai kiti vaiko atstovai atleidžiami arba nušalinami nuo globėjo (rūpintojo) pareigų. | **1** |
| 5. | Šeimos, išbrauktos iš apskaitos, nes šeima išvyko gyventi į kitą savivaldybę (užsienio valstybę). | **5** |
| 6.  | Šeimos, išbrauktos iš apskaitos, nes šeimoje neliko nepilnamečių vaikų, vaikas tapo pilnamečiu, emancipuotas ar vaiko, ar kiti atstovai pagal įstatymą, mirė. | **7** |

2020 m. Šeimose, kurioms buvo taikoma atvejo vadyba ir (ar) teikiamos socialinės paslaugos (187), augo 326 vaikai: iki 7 metų – 131 vaikas, nuo 7 iki 18 metų – 195 vaikai.,

**Vaikų pasiskirstymas pagal amžiaus grupes**

Atvejo vadybininkai skyriuje veikė kaip pagalbos proceso planuotojai ir koordinatoriai, padedantys užtikrinti skirtingų institucijų įsitraukimą į pagalbos procesą ir bendradarbiavimą, telkė pagalbos teikėjus, koordinavo socialinių darbuotojų darbui su šeima veiklą. Bendru komandiniu atvejo vadybininko ir socialinio darbuotojo darbu buvo siekiama stiprinti pagalbą vaikui, šeimai labiau orientuojantis į prevenciją, padedant įveikti iškilusius socialinius sunkumus. Buvo ieškoma geriausio problemos sprendimo būdo suteikiant šeimai ir vaikui tokią pagalbą, kuri ne tik padėtų išspręsti problemas, bet ir sudarytų sąlygas šeimai pačiai siekti reikiamų pokyčių, užtikrinančių vaiko saugumą, interesus, atkuriant šeimos socialinį funkcionavimą.

|  |  |  |  |
| --- | --- | --- | --- |
| **Kompleksinės pagalbos pavadinimas** | **2018 m.** | **2019 m.** | **2020 m.** |
| Iš viso gauta atvejų nagrinėjimui  | **75** | **126** | **122** |
| Atvejai, kai skirtos socialinės paslaugos | **70** | **115** | **116** |
| Atvejai, kai nebuvo skirtos socialinės paslaugos |  | **11** | **6** |
| Šeimos, kurioms buvo teikiamos socialinės paslaugos | **161, iš jų 117 šeimos, kurioms taikoma atvejo vadyba, 44 – stebimos** | **206** | **187** |
| Teikiamos socialinės paslaugos metų pabaigoje |  | **130** | **133** |
| Vykdoma atvejo vadyba metų pabaigoje |  | **128** | **137** |

Siekiant paslaugų gavėjus, kurių šeimoms taikoma atvejo vadyba ir (ar) teikiamos socialinės paslaugos, labiau integruoti į visuomeninį gyvenimą, turiningai leisti laisvalaikį su vaikais bei padėti ugdyti(-s) socialinius įgūdžius, Paramos šeimai skyriaus darbuotojai organizavo įvairius renginius.

Visagino miesto viešojoje bibliotekoje buvo organizuoti edukaciniai renginiai vaikams „Kelionė po Lietuvą“, „Vasara su knyga“, kurių metu vaikai buvo skatinami prasmingai leisti laisvalaikį, mažinant vaikų socialinę atskirtį. Organizuojant renginius buvo prisidėta prie įvairių socialinių grupių vaikų įtraukimo į kultūrinę-edukacinę veiklą.

Skyriaus socialiniai darbuotojai kartu su Utenos apskrities vyriausiojo policijos komisariato Visagino policijos pareigūnu organizavo mokymus ,,Saugaus eismo mokymas suaugusiems“. Mokymų metu kalbėta apie saugų elgesį kelyje ir gatvėje. Buvo rodomi trumpi filmukai apie vairavimą kelyje išgėrus ir skaudžias pasekmes. Atkreiptas ypatingas dėmesys atšvaitų svarbai tamsiuoju paros metu. Šeimos ne tik gavo naudingos informacijos, bet ir po atšvaitą, kad būtų matomos tamsiu paros metu.

Penktus metus iš eilės organizuota išvažiuojamoji, sukarinta stovykla „Jaunieji reindžeriai V“ vaikams iš šeimų, kurioms taikoma atvejo vadyba ir (ar) teikiamos socialinės paslaugos. Stovykla vyko Ignalinos raj. Pekoriškės kaime prie Virėkštos ežero. Stovykloje dalyvavo 15 vaikų, du socialiniai darbuotojai ir Lietuvos kariuomenės apsaugos savanorių pajėgų kariai.

Inicijuotas vaikų dovanėlių kūrimas ir mamyčių pasveikinimas Motinos dienos proga, organizuotas piešinių konkursas „Aukime laimingi“, skirtas Tarptautinei vaikų gynimo dienai.

Siekiant skatinti tėvus savarankiškai spręsti bendravimo su vaikais problemas, formuojant ir stiprinant pozityvios tėvystės įgūdžius, 10-čiai tėvų organizuota pozityvios tėvystės įgūdžių ugdymo paskaita.

Organizuota edukacinė išvyka į gamtą 12 vaikų su tėvais „Pabūkime kartu“. Svarbiausiu išvykos akcentu tapo komandinio darbo svarba ir veiksmingumas. Laikas, praleistas kartu gamtoje, puiki terpė ugdyti komandinį jausmą, bendravimo įgūdžius, mokytis priimti sprendimus ir atsakyti už pasekmes.

15-os šeimų vaikai ir tėvai kūrė rankdarbius, naudodami vizualinės raiškos priemones dalyvavimui kalėdinių kompozicijų parodoje „Kalėdos kitaip“. Tėvų bendra veikla su vaikais skatino vaikų motyvaciją labiau įsitraukti į procesą. Tėvai pastebėjo, jog užsiimant bendra, įdomia, nauja veikla, vaikai tampa veiklesni, smalsesni, o tai tiesiogiai siejasi su geresniais jų pasiekimais, aukštesne saviverte, pasitikėjimu savimi.

Organizuota ir VSPC patalpose eksponuota Helovino dienos foto nuotraukų paroda „Happy Halowenn“. Socialiniams darbuotojams padedant, 10-iai vaikų specialiais dažais ant veido piešti pasirinkti personažų veidukai, dalyviai nufotografuoti. Renginio metu vaikai įsitraukė į Helovino veiklą, turiningai ir smagiai praleidę laiką sukūrė šventę ne tik sau, bet ir aplinkiniams.

Darbuotojai prisidėjo prie kalėdinės akcijos „Visagino vaikų svajonės“ išsipildymo, organizavo „Kalėdinį paštą“ vaikams, dalyvavo miesto Kalėdinių eglučių puošimo konkurse.

Periodiškai organizavome bendrus pasitarimus, kuriuose buvo aptariamos problemos, išklausyta kiekvieno darbuotojo nuomonė dėl paslaugų gerinimo, asmeninių iniciatyvų veikloje skatinimo, naujų idėjų generavimo.

Kadangi buvo pastebimi darbo sąlygų trūkumai, kai kabinetuose dirba po tris specialistus, šeimos konsultuojamos bendrame kabinete, taip nepakankamai užtikrinant konfidencialumą, asmens duomenų apsaugą. 2020 m. VSPC administracijos pastate padarytas kabinetų perskirstymas ir buvo skirti 2 papildomi kabinetai atvejo vadybininkams ir socialiniams darbuotojams. Atvejo vadybos procesas perkeltas į salę taip užtikrinant ir darbuotojų, ir paslaugų gavėjų saugumą.

2020 m. skyriaus darbuotojai dėl paskelbto karantino ir pandemijos dirbo dalinai nuotoliniu būdu: buvo daug naudojamasi telefonu ir šiuolaikinėmis kompiuterinėmis ryšio priemonėmis, pvz.: *Messenger, Viber*. Atvejo vadyba buvo organizuojama per ZOOM platformą. Tik dalis atvejų buvo nagrinėjama VSPC patalpose užtikrinant dalyvių saugumą.

Paramos šeimai skyrius socialiniai darbuotojai teikia projektus Visagino savivaldybei, Socialinės apsaugos ir darbo ministerijai, tokiu būdu pritraukdami papildomas lėšas tikslams ir uždaviniams vykdyti. Per 2019 m. atsakingai vykdė laimėtus projektus.

**2020 m. buvo vykdomi projektai:**

**Vaikų dienos centro veikla ir projektas ,,Su gervele už rankos“** **(17 600,00 Eur)**

Vaikų dienos centre teikiamos socialinės paslaugos mokyklinio amžiaus vaikams iš šeimų, kuriems taikoma atvejo vadyba, kitiems vaikams ir jų šeimų nariams, siekiant ugdyti jų socialinius įgūdžius, padėti realizuoti gebėjimus, mažinti jų socialinę atskirtį, išvengti socialinių problemų.

Teikta dienos metu socialinė priežiūra vaikams, organizuotas vaikų užimtumas. Paslaugas gavo 110 vaikų.

Parengti informaciniai straipsniai [www.vspc.lt](http://www.vspc.lt/), [www.visaginas.lt](http://www.visaginas.lt/). Sukurta grupė socialiniame tinklapyje [www.facebook.com](http://www.facebook.com/), kur viešinama Vaikų dienos centro veikla.

**Projektas „Vaikų svajonės“**

 Nuo 2015 m. iki 2019 m. Paramos šeimai skyriaus socialiniai darbuotojai dalyvauja projekte ,,Vaikų svajonės“. 2020 m. projektas nebuvo vykdomas.

**Vaikų ir jaunimo socializacijos projektas „Jaunieji reindžeriai“** **(1 475,00 Eur)**

 2020 m. vykdytas vaikų ir jaunimo socializacijos projektas „Jaunieji reindžeriai“.  Projekto partneriai – pasieniečiai. 15 vaikų visą savaitę gyveno gamtoje, buvo mokomi pradinių karinių įgūdžių, buvo organizuojamas jų laisvalaikis, stiprinama jų sveikata.

 Šią stovyklą organizavo socialiniai darbuotojai darbui su šeima.

**Projekto ,,Padėk vaikams – sustiprink šeimą“ tęstinumo užtikrinimas**

**Vaikų dienos centro veikla**

2020 m. buvo užtikrintas iki 2016 m. balandžio 31 d. sėkmingai įgyvendinto projekto „Padėk vaikams – sustiprink šeimą“ pagal 2009–2014 m. Europos ekonominės erdvės finansinio mechanizmo programą „Rizikos grupės vaikai ir jaunimas“ tęstinumas: VDC veiklą organizuoja socialinis darbuotojas (1,5 etato). Iš projekto „Su gervele už rankos“ finansuojamos psichologo paslaugos, vaikų maitinimas, prekės užimtumui, vasaros stovykla (SADM finansavimas).

Vaikai, kurių šeimoms taikoma atvejo vadyba, užimami po pamokų ir atostogų metu, įtraukiant juos į kasdieninę veiklą. Vaikai kasdien pamaitinami, turi geras sąlygas ruošti pamokas. VSPC vaikams organizuojami sporto, kompiuterinio raštingumo, muzikos, meno, kulinarijos užsiėmimai.

2020 m. gruodžio 11 d. suteikta teisė VSPC teikti akredituotą Vaikų dienos socialinę priežiūrą. VSPC Vaikų dienos centras priima prašymus-paraiškas Vaikų dienos socialinei priežiūrai gauti, vertina vaikų dienos socialinės priežiūros poreikį, sudaro sutartis su vaiko atstovais dėl socialinių paslaugų teikimo.

**Bendruomenės skyrius**

Bendruomenės skyrius suteikė paslaugas 150 asmenų.

2020 m. Bendruomenės skyrius įgyvendino socialinius projektus ir programas:

1. **Visagino savivaldybės socialinės paramos įgyvendinimo programa „Socialiai pažeidžiamų gyventojų grupių užimtumas“ – 2 000,00 Eur;**

 Kas mėnesį arba pagal poreikį rengiami NVO organizacijos pasitarimai, kurių metu aptariami aktualūs veiklos organizavimo darbai.

 Vyko renginiai: Motinos dienai paminėti skirtas renginys ,,Mama, ant tavo rankų supasi gerumas“, Europos diena, Tėvo dienai paminėti skirti renginiai, Rudens šventė.

 Organizuotas laisvalaikis. Dalyvavo ekskursijoje, įvairiuose renginiuose, švenčių minėjimuose. Organizuoti pokalbiai įvairiomis temomis, gimtadieniai prie arbatos.

1. **Visagino savivaldybės socialinės paramos įgyvendinimo programa „Senyvo amžiaus žmonių gyvenimo kokybės stiprinimas“ – 230,00 Eur.**

Sveikatingumo paslaugas gavo 60 Bendruomenės skyriaus klientų. Užsiėmimai buvo organizuojami grupėse pagal sudarytus grafikus.

Skyrius bendradarbiauja su NVO organizacijomis (Statybininkų klubu, Onkologinių ligonių draugija ,,Kovok ir nugalėk“, Visagino neįgaliųjų draugija, Visagino pensininkų klubu).

1. 2019 m nuo liepos 1 d. **VSPC perduotas pastatas Vilties g. 1**, kuriame veikia visuomeninės organizacijos: Statybininkų klubas, meno klubas „Paletė“, „Trečiojo amžiaus universitetas“ ir kt. Visagino mero iniciatyva buvo organizuotas paraiškos pagal ENPI programą Lietuva–Latvija–Baltarusija paruošimas ir teikimas. Projekto tikslas sukurti Visagine Senjorų dienos užimtumo centrą ir teikti paslaugas senjorams.
2. 2020 m. buvo organizuotas užimtumo būrelis-meno studija „Mano hobis“ neįgaliesiems, senyvo amžiaus žmonėms. Suformuota užimtumo grupė, kurios metu Bendruomenės skyriaus klientai, NVO organizacijų nariai, Globos skyriaus klientai dalyvavo užsiėmimo būrelyje, kurį organizavo ir vedė užimtumo specialistas. Buvo įsigyta popieriaus, dažų, priemonių dekupažui. Užsiėmimų metu buvo parengtos priemonės, kuriomis papuošti Globos ir Bendruomenės skyriai šv. Velykų, šv. Kalėdų, Motinos dienos ir kitomis progomis. Užsiėmimai vyko antradieniais, ketvirtadieniais, dalyvavo apie 20 asmenų.

2020 m. Bendruomenės skyrius gavo finansavimą pagal pateiktas neformaliojo švietimo programas: „Lietuvių kalbos kultūros dermė“ (880,00 Eur), „Aktyvus gyvenimas – pilnavertis gyvenimas“ (870,00 Eur). Senyvo amžiaus gyventojai tobulino lietuvių kalbos įgūdžius, užsiimdavo sportiniais pratimais, šiaurietiškų pasivaikščiojimu. Užsiėmimai vyko lauke.

**Bendruomenės skyriaus klientai 2014**–**2020 m**.

2019 m. pateikta projekto paraiška pagal 2014–2020 m. Europos kaimynystės priemonės Latvijos, Lietuvos ir Baltarusijos bendradarbiavimo per sieną programą.

Projekto pareiškėjas (pagrindinis partneris) yra Visagino savivaldybės administracija kartu su Visagino socialinių paslaugų centru. Kitas projekto partneris – Braslavo rajono (Baltarusija) teritorinis socialinio gyventojų aprūpinimo centras.

Visagino savivaldybės taryba 2019-05-28 priėmė sprendimą dėl pritarimo projektui „Senjorų dienos centro kūrimas gerinant gyvenimo kokybę pasienio regionuose“. 2020 m. projekto paraiška buvo tikslinama 7 kartus.

Siekiant įkurti Senjorų dienos centrą Visagino savivaldybės tarybos sprendimu „Dėl nekilnojamo turto, esančio Visagine, Vilties g. 1, perdavimo valdyti, naudoti ir disponuoti juo patikėjimo teise Visagino socialinių paslaugų centrui“ perduotas pastatas.

Patalpose, esančiose Vilties g. 1, Visaginas, yra perkelta Bendruomenės skyriaus veikla.

VSPC Bendruomenės skyrius nuo 2020 spalio 1 d. vadovaudamasis Visagino savivaldybės tarybos sprendimu 2020 m. rugsėjo 24 d. Nr. TS-208 „Dėl Visagino savivaldybės tarybos 2020 m. vasario 6 d. sprendimo Nr. TS-11 „Dėl socialinių paslaugų kainų suderinimo“ pakeitimo“ teikia transporto organizavimo paslaugą pagal Visagino savivaldybės tarybos patvirtintus įkainius už transporto organizavimo paslaugą 0,18 Eur už 1 km. Paslauga teikiama gyventojams, deklaravusiems gyvenamąją vietą Visagino savivaldybėje ar įtrauktiems į deklaruotos gyvenamosios vietos neturinčių asmenų apskaitą Visagino savivaldybėje ir pageidaujantiems gauti socialines paslaugas. Transporto organizavimo paslauga suteikta nuo 2020 m. spalio 1 d. iki 2020 m. gruodžio 31 d. 34 asmenims.

VSPC ir toliau dalyvauja, kaip Visagino savivaldybės administracijos partneris, programoje „Europos kaimynystės priemonės Latvijos, Lietuvos ir Baltarusijos bendradarbiavimo per sieną“, kuri yra finansuojama iš Europos kaimynystės priemonės, sukurtos Europos kaimynystės politikai remti. Pagal šią programą pateikta paraiška finansuoti projektą „Senjorų dienos užimtumo centras „Sidabrinė gervė“. VSPC yra perduotos patalpos, esančios Vilties g. 1, kur šiuo metu yra vykdoma senjorų dienos užimtumo veikla. Projekto „Senjorų dienos centro kūrimas gerinant gyvenimo kokybę pasienio regionuose“ paraiška yra pateikta ir 2020 m. buvo 7 kartus tikslinama projekto finansinė dalis ir veiklos Jungtiniame techniniame sekretoriate.

**Skyriaus darbo organizavimo problemos:** Siekiant teikti kokybišką sociokultūrinę veiklą, organizuoti transporto paslaugas tikslinga įsteigti Bendruomenės skyriuje papildomą vyr. socialinio darbuotojo pareigybę (0,5 etato).

**Psichologo paslaugos**

Pagal normatyvus 0,5 etato psichologo skirta darbui su Globos skyriaus klientais ir 0,5 etato Pagalbos namuose skyriuje dienos socialinės globos klientams.

Per 2020 m. buvo individualiai konsultuoti 69 asmenys, 16 asmenų buvo organizuoti 43 grupiniai užsiėmimai, grupinis konsultavimas „Emocijos ir bendravimas“, „Kaip nuotaikos ir emocijos įtakoja mus“, „Sveika mityba – sveikas žmogus“, „Nuotaikos ir emocijos“ ir kt.

Buvo organizuota 442 individualios konsultacijos Globos skyriaus gyventojams, 252 individualios konsultacijos dienos socialinės globos klientams. Buvo konsultuojami Globos skyriaus ir Pagalbos namuose skyriaus darbuotojai dėl psichologinių problemų sprendimo, dėl asmeninio emocinio perdegimo ir kt. Tai buvo labai aktualu karantino metu. Buvo konsultuojami gyventojų giminaičiai – 9 asmenys.

**Masažuotojo/kineziterapijos paslaugos**

2020 m. skyriuje dirbo kineziterapeutas 0,75 etato. Jo paslaugomis pasinaudojo 47 Globos skyriaus gyventojai. Sėkmingam kineziterapeuto darbui padeda ir kineziterapijos priemonės: masažo kilimėliai, masažo kamuoliukai, relaksacijos priemonės, nugaros atpalaidavimo priemonės.

**Savarankiško gyvenimo namai**

Visagino savivaldybės tarybos 2020 m. lapkričio 20 d. sprendimu Nr. TS-249 „Dėl apgyvendinimo Visagino socialinių paslaugų centro Savarankiško gyvenimo namuose ir mokėjimo už suteiktas paslaugas tvarkos aprašo patvirtinimo“ patvirtintas tvarkos aprašas ir Visagino savivaldybės tarybos 2020 m. gruodžio 22 d. sprendimu Nr. TS-284 „Dėl Visagino savivaldybės tarybos 2020 m. vasario 6 d. sprendimo Nr. TS-11 „Dėl socialinių paslaugų kainų suderinimo“ pakeitimo“ patvirtinti apgyvendinimo Savarankiško gyvenimo namuose įkainiai. Apgyvendinimo Savarankiško gyvenimo namuose paslauga teikiama nuo 2021 m. sausio 2 d.

Nuo 2020 balandžio m. iki 2020 gruodžio mėn. kartu su Visagino savivaldybe bendradarbiaujame įgyvendinant projektą „Apleisto (nenaudojamojo) buvusio visuomeninio pastato konversijos ir pritaikymo Savarankiško gyvenimo namų Visagine įkūrimui. Taikos pr. 20A, Visaginas. Rekonstravimo darbo projektas“.

**Techninės pagalbos priemonių (TPP) aprūpinimas**

Tikslas – aprūpinti techninės pagalbos priemonėmis (toliau – TPP) asmenis iki 18 m., senyvo amžiaus žmones, asmenis, turinčius nedarbingumo lygį, specialiųjų poreikių lygį, taip pat asmenis po traumos, kurių būklė po gydymo nepasikeis (bus nustatytas nedarbingumo lygis).

2020 m. aprūpinta techninės pagalbos priemonėmis 288 klientai. 178 asmenims išduota 230 vnt. įvairių techninės pagalbos priemonių. Imtasi veiklos, kad kuo daugiau TPP klientai grąžintų, neužlaikytų. Sukurtas papildomas vidaus dokumentas, palengvinantis TPP grąžinimą – informacinis lapelis. 95 asmenys grąžino 155 vnt. techninės pagalbos priemonių. Pradėti pildyti TPP sutarties nutraukimo dokumentai. Sukurta ir vedama kompiuterinė TPP centralizuota apskaita.

2020 m. gauta kompensacinės technikos už 58 13,11 Eur. Išduota 2020 m. TPP už 13 405,87 Eur: 48 vnt. vežimėlių (universalių, iš jų 1 vnt. palydovo valdomas), 7 vnt. funkcinių lovų ir kitų priemonių. 6 gyventojai metų pabaigoje laukė iš Utenos technines pagalbos priemonių.

Didžiausia problema – socialiniam darbuotojui per mažai skirta darbo valandų šiai veiklai vykdyti, kadangi 2008 m. buvo aprūpinta apie 50 klientų, o 2018 m. jau aprūpinta 307 klientai, 2019 m. – 315 klientų, 2020 m. – 288 klientai, bet darbo valandos lieka tos pačios – 10 val. per savaitę. Techninės pagalbos priemonių apskaita vykdoma centralizuotai – kompiuteriu. Tai reikalauja daug darbo laiko.

**Techninės pagalbos priemonės 2014–2020 m.**

VSPC gavėjų skaičius kasmet didėja. Miesto gyventojai sensta, atsiranda daug sveikatos tai pat ir socialinių problemų. 2020 m. didžiausia problema buvo suvaldyti pandemiją ir organizuoti VSPC darbą karantino metu. Daug pastangų reikalavo įkalbėti paslaugų gavėjus neatsisakyti paslaugų karantino metu, nes gyventojai bijojo užsikrėsti.

**2020 m. VSPC paslaugas gavę Visagino gyventojai**

**VSPC darbuotojų kvalifikacijos kėlimas 2020 m.**

Socialinį darbą dirbančių profesinės kvalifikacijos kėlimo tikslas – kelti socialinį darbą dirbančiųjų profesinę kvalifikaciją, užtikrinant aukštą socialinio darbo ir socialinių paslaugų kokybę ir veiksmingumą. Socialiniai darbuotojai privalo kelti kvalifikaciją 16 val. per metus pagal Socialinių paslaugų priežiūros (SPPD) departamento prie Socialinės apsaugos ir darbo ministerijos patvirtintą programą.

2020 m. VSPC dirbo 107 darbuotojai. 100 darbuotojų pagal jų pareigybes būtinas kvalifikacijos kėlimas. 85 darbuotojai dalyvavo kvalifikacijos kėlime, tai yra 85 procentai visų darbuotojų, kuriems keliamas šis reikalavimas.

6 administracijos darbuotojai dalyvavo kvalifikacijos kėlimo mokymuose 127 val., vidutiniškai po 21 val., tai yra apie 3 darbo dienas.

Paramos šeimai skyriaus darbuotojams 2020 m. buvo organizuotos supervizijos, kurios vyko VSPC patalpose, dalyvavo 17 socialinių darbuotojų (po 11 val.), tarpinstitucinėje supervizijoje 17 socialinių darbuotojų (po 15 val.). Supervizijos padėjo analizuoti savo profesinį vaidmenį ir funkcijas, leido spręsti konfliktines situacijas, saugiai dalintis sudėtingomis situacijomis, geriau suprasti savo ir kitų elgesį, ieškoti konstruktyvių sprendimų, permąstyti veiklos kryptis. Paramos šeimai skyriaus socialiniai darbuotojai ir atvejo vadybininkai dalyvavo mokymuose 1964 val.; kiekvienas darbuotojas vidutiniškai po 115 val., tai yra 14,5 darbo dienų per 2020 metus.

15 Globos skyriaus darbuotojai išklausė 516 mokymo valandų, vidutiniškai po 34,4 val., tai yra 4,3 darbo dienas.

3 Bendruomenės skyriaus darbuotojai – 140 val., t. y. 17,5 d. d.

6 nakvynės namų darbuotojai – 539 val., vidutiniškai po 89,8 val., t. y. 11,2 d. d.

8 Integralios pagalbos slaugytojai ir slaugytojo padėjėjai – 296 val., vidutiniškai po 37 val., t. y. 4,6 d. d.

Direktoriaus pavaduotoja socialiniams reikalams Galina Orlova aktyviai įtraukia socialinės srities darbuotojus į kvalifikacijos kėlimą tokiu būdu tobulindama darbuotojų profesines kompetencijas. 2021 m. siūloma daugiau dalintis darbuotojų patirtimi tarpusavyje, taip organizuojant metodinį socialinį darbą.

VSPC socialiniai darbuotojai dalyvauja atestacijoje. 2020 m. atestuoti Paramos šeimai skyriaus du socialiniai darbuotojai (vienas iš jų įgijo socialinio darbuotojo kvalifikacinę kategoriją ir vienas iš jų vyresniojo socialinio darbuotojo kvalifikacinę kategoriją) ir trys atvejo vadybininkai (du iš jų įgijo socialinio darbuotojo kvalifikacinę kategoriją ir vienas iš jų vyresniojo socialinio darbuotojo kvalifikacinę kategoriją).

2020 m. gruodžio 22 d. VSPC direktoriaus įsakymu Nr. ĮV-57 patvirtinta VSPC socialinių darbuotojų atestacijos programa 2021–2025 m.

2020 m. 7 socialinio darbuotojo padėjėjai, neturintys Lietuvos Respublikos socialinių paslaugų įstatymo 20 straipsnio 3 dalyje nustatyto išsilavinimo arba neįgiję socialinio darbuotojo padėjėjo, lankomosios priežiūros ar asmeninio asistento kvalifikacijos pagal socialinių darbuotojų padėjėjo, lankomosios priežiūros ar asmeninio asistento profesinio mokymo programą, išklausė privalomus įžanginius 40 valandų mokymus. 2 socialinio darbuotojo padėjėjai baigė socialinio darbuotojo padėjėjo mokymo programą.

7 VSPC socialiniai darbuotojai mokosi aukštosiose mokyklose pagal socialinio darbo programą.

Mokslai ir kvalifikacijos kėlimo mokymai, profesinis mokymas plečia darbuotojų socialinio darbo suvokimą ir supratimą, įtakuoja jų tiesioginio darbo kokybę ir teikiamų paslaugų kokybę.

Neturi socialinio darbuotojo padėjėjo išsilavinimo ar neišklausę 40 val. įžanginių mokymų – 3 darbuotojai ir 2 pavaduojantys darbuotojai, kurie turi slaugytojo padėjėjo išsilavinimą.

Direktoriaus pavaduotojas socialiniams reikalams organizavo ir koordinavo VSPC praktiką atliekančių studentų praktiką. 2020 m. praktiką VSPC atliko 3 studentai.

**Savanorystė.** VSPC socialinės paslaugas teikia ir savanoriai, su kuriais pasirašyta savanorystės sutartis. 2020 m. pasirašytos 9 savanorystės sutartys. Savanoriai padeda VSPC darbuotojams teikti kokybiškas paslaugas ir užtikrina įvairiapusišką veiklą su paslaugų gavėjais.

**2020 m. biudžeto analizė ir vykdymo kontrolė bei valdymas ir papildomų projektinių lėšų pritraukimas ir VSPC materialinės bazės stiprinimas**

2020 m. stengiausi, kad biudžeto lėšos būtų naudojamos taupiai ir racionaliai. Pritraukdama papildomas lėšas iš gauto projektinių veiklų finansavimo ir paramos, stengiausi sustiprinti VSPC materialinę bazę tam, kad užtikrinčiau socialinių paslaugų kokybę.

**Visagino savivaldybės biudžeto lėšos, skirtos darbuotojų atlyginimui: 2018 m.** – **152 966,50 Eur.; 2019 m. – 199 063,90 Eur.;** **2020 m. – 273 330,00 Eur.**

Per 2020 m. darbo užmokesčiui ir socialinio draudimo įmokoms panaudojame **1 060 667,00 Eur**, 2019 m. – 809 833,90 Eur, iš jų:

SB – Iš savivaldybės biudžeto lėšų – 273 330,00 Eur. 2019 m. – 199 063,90 Eur;

C – Iš biudžetinių įstaigų pajamų už teikiamos paslaugas (spec. lėšos) – 158 470,00 Eur. 2019 m. – 124 410,00 Eur;

DP – Iš valstybės biudžeto specialiųjų tikslinių dotacijų darbuotojams, teikiantiems socialinę priežiūrą šeimoms, – 274 200,00 Eur. 2019 m. – 210 480,00 Eur;

DN – Iš specialiųjų tikslinių dotacijų socialinių paslaugų asmenims su sunkia negalia užtikrinti – 354 667,00 Eur. 2019 m. – 275 880,00 Eur.

**VSPC darbuotojų darbo užmokestis ir socialinis draudimas 2020 m.**

2020 m. VSPC prekėms ir paslaugoms panaudojo **170 986,70 Eur**: **57 004,29 Eur** – SB – iš savivaldybės biudžeto lėšų**, 53 530,00 Eur** – C – iš pajamų už teikiamas paslaugas, **53 692,41 Eur** – DN – iš specialiųjų tikslinių dotacijų socialinių paslaugų asmenims su sunkia negalia užtikrinti, iš specialiųjų tikslinių dotacijų darbuotojams, teikiantiems socialinę priežiūrą šeimoms DP – **6 760,00 Eur**.

**2020 m. VSPC lėšos panaudotos prekėms ir paslaugoms**

**Projektinės lėšos 2018**–**2020 m.**

„Integralios pagalbos modelio sukūrimas Visagine“ projekto vykdymui panaudota –95661,00 Eur (ESFA);

VDC „Su gervele už rankos“ – 17 600,00 Eur (SADM);

Vaikų ir jaunimo socializacijos projektas „Jaunieji reindžeriai“ – 1 475,00 Eur (SB);

Vaikų vasaros poilsio organizavimas – 752,00 Eur (SD);

Visagino savivaldybės užimtumo didinimo programos įgyvendinimas – 6 695,00 Eur (SD);

VSPC Neformaliojo suaugusiųjų švietimo programa „Lietuvos kalbos ir kultūros dermė“ – 880,00 Eur (SB);

VSPC Neformaliojo suaugusiųjų švietimo programa „Aktyvus gyvenimas – pilnavertis gyvenimas“ – 870,00 Eur (SB).

Vilniaus Tarptautinės moterų asociacijos parama (Kalėdų labdaros mugė) – 8 500,00 Eur.

Užimtumo tarnybos Panevėžio klientų aptarnavimo departamento Visagino skyriaus užimtumo rėmimo priemonė skirta užimtumo dalyvio darbo įgūdžiams ar profesiniai kvalifikacijai didinti, atkurti ar tobulinti. Užimtumo tarnybos lėšos 12 mėn. x 200,00 Eur = 2 400,00 Eur.

**Pritraukta papildomai projektinių lėšų – 2018 m.– 77 178 Eur; 2019 m. – 93 064,06 Eur;2020 m. -134 833,00 Eur.**

**Surinkta valstybės biudžeto specialiųjų tikslinių dotacijų asmenims su sunkia negalia –** 2018 m. – 260 473,83 Eur; 2019 m. – 333 912,88 Eur,**,2020 m. - 408 359,41 Eur**; **t. y. 2020 m. pritraukta 74 446,53 Eur daugiau negu 2019 m.**

**Valstybės biudžeto specialiųjų tikslinių dotacijų asmenims su sunkia negalia**

**Surikta specialiųjų lėšų :**2018 m. – 157 552,00 Eur.; 2019 m. – 179 256,00 Eur.; 2020 m. – **214 484,00 Eur**, t. y. **2020 m. 35 228,00 Eur surinkta daugiau negu 2019 m**

**VSPC pajamos už suteiktas 2020 m. paslaugas**

**2020 m. mažos vertės pirkimų bendra sudarytų pirkimo sutarčių vertė ir pirkimų skaičius**

|  |  |  |
| --- | --- | --- |
| **Pirkimo objekto rūšis** | **Bendra sudarytų sutarčių vertė (Eur)** | **Bendras pirkimų skaičius** |
| Prekės | 34572,35 | 104 |
| Paslaugos | 62473,57 | 89 |
| Darbai | 5592,48 | 2 |
| **Iš viso** | **102 638,40** | **195** |

VSPC organizavo maisto transportavimo vežimėlio pirkimą – 6 564,23 Eur, baktericidinė lempa – 703,99 Eur, paciento monitorius – 1 231,78 Eur, bendra suma – 8500 Eur. Ją apmokėjo asociacija „International Women‘s Association of Vilnius“.

2020-05-25 buvo atliktas profesinės rizikos vertinimas VSPC. Buvo išanalizuotas profesinės rizikos vertinimo metodinis-norminis pagrindimas. Gauti dokumentai: Paslaugos teikėjo deklaracija; fizikinių ir cheminių tyrimų laboratorijos akreditavimo pažymėjimas, profesinės rizikos vertinimo kortelės; Fizikinių tyrimų protokolai; ergonominių veiksnių tyrimo protokolas; psichosocialinių veiksnių tyrimo protokolas; fizinių veiksnių tyrimo protokolas.

2020 m. gegužio 29 d. buvo nupirktos mobiliojo ryšio paslaugos iš AB „Telia Lietuva“ 24 mėn. 50 abonentų mėnesio mokestis sudaro 1,91 Eur + 5 GB interneto duomenų. Buvo įsigyta 10 mobiliųjų telefonų Samsung A20E VSPC darbuotojams. Bendra suma 2 292,00 Eur.

Fiksuoto ryšio paslaugos 36 mėn. – 1 960,20 Eur; skalbimo paslaugos (per CPO LT elektroninį katalogą) – pasirašyta sutartis su UAB „Rokiškio Aina“ 36 mėn., suma – 4 971,64 Eur.

2020 m. nupirkta Statinių techninės priežiūros paslauga pastatams (Vilties g. 1, Bendruomenės skyrius, Taikos pr. 13 Visagino socialinių paslaugų centras, Taikos pr. 15D Nakvynės namai, Taikos pr. 20A Savarankiško gyvenimo namai).

Turto draudimas 12 mėn. naujam pastatui Taikos 20A Savarankiško gyvenimo namai, suma – 1,080,15 Eur, paslaugos 36 mėn. „Vaizdo stebėjimo sistemos UNV nuomos su vėlesniu išsipirkimu Taikos 20A Savarankiško gyvenimo namai. Bendra sutarčių suma sudaro – 4181,76 Eur.

Buvo nupirktas ir įrengtas kelio ženklas Nr. 303 „Motorinių transporto priemonių eismas draudžiamas“ adresu Taikos pr. 20A Savarankiško gyvenimai namai; nupirktas VSPC darbuotojams nešiojamas kompiuteris ir daugiafunkcinis spausdintuvas; nupirkti VSPC darbuotojams 4 stacionarūs kompiuteriai ir 1 nešiojimas kompiuteris. Atliktas lietaus nuotekų remontas pastate Taikos pr .13 VSP). Bendra remonto darbų suma – 29 992,48 Eur.

VSPC turto vertė 2020 m. siekė 2 794 092, 21 Eur.  Reikšmingų sandorių VSPC 2020 m. nėra sudariusi (1/20 turto vertės yra 139 704, 61 Eur). Vadovaudamiesi Lietuvos Respublikos Vyriausybės 2019 m. vasario 13 d. nutarimu Nr. 135 „Dėl viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašo patvirtinimo“, **3 priedas prie vadovo ataskaitos neteikiamas, nes VSPC nėra sudariusi reikšmingų sandorių.**

2020-12-08 buvo sudaryti evakavimo planai pastatams Taikos 15D Nakvynės namai ir Taikos pr. 13 VSPC ir kt.

Sudarytos 2 turto panaudos sutartys su paslaugų gavėjais adresu Vilties g. 1, Visaginas.

2020 m. VSPC dalyvavo Visagino savivaldybės 2020 metų užimtumo didinimo programoje, patvirtintoje Visagino savivaldybės tarybos 2020 m. vasario 6 d. tarybos sprendimu Nr. TS-12, gautas finansavimas 6 695,00 Eur ir įdarbinti 5 asmenys, atitinkantys užimtumo didinimo programos reikalavimus.

Aprūpinti darbais 38 Visagino gyventojai, kurie Visagino savivaldybės administracijos nukreipti visuomenei naudingiems darbams atlikti.

**Socialinių atvejų vertinimas**

VSPC organizuoja socialinių situacijų išaiškinimą ir pagalbos suteikimą Visagino savivaldybės gyventojams. 2019 m. – 43, 2020 m. gautos 46 situacijos iš jų iš 13 asmenų priimta paraiška-prašymas socialinėms paslaugoms gauti ir teikiamos paslaugos. Situacijos dažniausiai yra sudėtingos dėl asmenų psichinės būklės nestabilumo ir (ar) galimos priklausomybės nuo alkoholio ar psichotropinių medžiagų. Dažniausiai situacijos yra tęstinės, pagalba ir toliau yra teikiama. Su šia Visagino gyventojų grupe dirba socialiniai darbuotojai, atlikdami papildomą darbą.

**Socialinės situacijos Visagino m.**

2016 m. VSPC buvo perduota **asmens gebėjimo pasirūpinti savimi ir priimti** **kasdienius sprendimus savarankiškai** ar naudojantis pagalba konkrečioje srityje vertinimo ir išvadų teikimo funkcija. Ją atlieka Visagino savivaldybės administracijos direktoriaus įsakymu paskirti VSPC socialiniai darbuotojai Rasa Nastajienė ir Ingrida Daubarienė. 2020 m. buvo įvykdyti 41 Visagino gyventojo prašymai. Darbuotojai vykdė papildomas funkcijas, darbo apmokėjimui skirta 506,19 Eur.

**VSPC darbuotojų drausminimas, skatinimas, vertinimas**

2020 m. daug dėmesio buvo skirta VSPC darbo apmokėjimo sistemai tobulinti. Įsteigtos vyriausiojo socialinio darbuotojo pareigybės vietoj socialinių darbuotojų, atsakingų už skyriaus veiklą, padėjo deleguoti vadybines funkcijas ne tik įstaigos vadovui ir jo pavaduotojui. Daug buvo dirbama formuojant vadybinę komandą ir ugdant vadybines kompetencijas.

2020 m. socialinės srities darbuotojai ir kiti darbuotojai (iš viso – 80 dirbusių karantino metu buvo paskatinti vienkartine premija pagal LR Vyriausybės nutarimą skirtomis lėšomis. Išmokėta suma – 32 142,00 Eur.

2020 m. lapkričio ir gruodžio mėn. buvo paskatinti visi VSPC darbuotojai, dirbę karantino metu. Jiems buvo skirta priemoką iki 30 procentų pastovios dalies atlyginimo dydžio.

2020 m. VSPC darbuotojams už papildomą darbo krūvį atliekant pareigybės aprašyme nustatytas funkcijas ir papildomų užduočių vykdymą buvo mokamos priemokos. Iš viso priemokos sumokėtos 100 darbuotojų.

Daug dėmesio buvo skirta VSPC darbuotojų metinės veiklos aprašo tobulinimui ir rekomendacijų vertintojui paruošimui. 2020 m. už 2019 m. buvo įvertintas 91 darbuotojas, skirta kintamoji atlyginimo dalis. Bendra kintamosios dalies suma siekia 73 146,00 Eur.

2020 m. iki sausio 31 d. buvo atlikta 87 VSPC darbuotojų užduočių metams analizė ir vertinimas: 8 darbuotojai įvertinti labai gerai (9,2 proc.), 69 – gerai (79,31 proc.), 10 – patenkinamai (11,49 proc.). Darbuotojams buvo nustatyta kintamoji dalis: už įvertinimą „labai gerai“ – 15 proc. pastovios dalies atlyginimo, 5 proc., 8 proc., 10 proc. (atsižvelgiant į darbo sudėtingumą) – už įvertinimą „gerai“, 10 darbuotojų kintamoji dalis nenustatyta. Du darbuotojai bus įvertinti grįžus po ligos.

2020 m. 2 darbuotojams buvo pareikšta nuobauda už darbo drausmės pažeidimus. Jie buvo įspėti, kad gali būti atleisti iš darbo už pakartotinai padarytus darbo drausmės pažeidimus.

**Labdaros ir paramos akcijos**

2020 m tradiciškai organizuota „Maisto banko“ pavasarinė akcija neįvyko dėl pandemijos. Buvo organizuota tik rudeninė akcija. Bendras paramą suteikusių žmonių skaičius – 340; (paramos vertė – **961,28 Eur**). Surinkta 893 vnt. maisto prekių.

„Maisto banko“ pavasarinės akcijos (2019-03-22–23) metu surinkta **1658** vnt. maisto ir higienos prekių ir jas gavo 140 asmenų (paramos vertė – **2602,71 Eur**).

Savanoriai, padėję akcijos metu, – 32 asmenys (VSPC darbuotojai ir kt.)

 VSPC gauna iš „Maisto banko“ paskutinės dienos galiojimo produktus. 2020 m. gauta produktų bendrai sumai –**50 159,83 Eur** (2019 m. – 84 789,72Eur**), 27632,52 kg. (**2019- 43 261,41 kg. ) Kiekvieną dieną produktais aprūpinama 50 asmenų.

**VADOVAUJAMAS PAREIGAS EINANČIŲ ASMENŲ ATLYGINIMAS PER ATASKAITINIUS 2020 METUS\***

Vadovaujantis Lietuvos Respublikos Vyriausybės 2019 m. vasario 13 d. nutarimu Nr. 135 „Dėl viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašo patvirtinimo“, lentelėje pateikti vadovų atlyginimų už 2020 metus pagal nutarimo 2 priedo formą duomenys.

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Pareigų (pareigybės) pavadinimas** | **Bazinis atlyginimas**  | **Priemokos** | **Priedai (kint. d.)** | **Premijos** | **Kitos išmokos\*\*** | **Iš viso** |
| **1** | **2** | **3** | **4** | **5** | **6 = 1 + 2 + 3 + 4 + 5** |
| 1. | Direktorius  | 18896,78  |  313,28 |  1341,00 |   |   | 20551,06  |
| 2. | Direktorius pavad. soc. reikalams  | 17565,54  | 1302,06  | 1544,06  | 532,39  |   | 20944,05  |

**VSPC tikslai 2021 m.**

**1.** **Gerinti VSPC teikiamų socialinių paslaugų kokybę** – institucinės ilgalaikės ir trumpalaikės globos kokybė, įgyvendinant projektą „Socialinių paslaugų kokybės gerinimas, taikant EQUASS kokybės sistemą“:

* 1. Iki 2021 m. balandžio 1 d. užbaigti EQUASS Assurance 2018 diegimo planą pagal gautas 2020 m. sausio 23 d. EQUASS 2018 diegimo rekomendacijas;
	2. Atlikti EQUASS vidaus auditą iki 2021 gegužės 1 d.;
	3. Atlikti EQUASS išorės auditą iki 2021 m. liepos 1 d.;
	4. Įgyti EQUASS Assurance sertifikatą iki 2021 m. rugsėjo mėn.

**2.** **Stiprinti VSPC žmogiškuosius išteklius**:

2.1. Organizuoti ne mažiau kaip 75 proc. darbuotojų dalyvavimą kvalifikacijos kėlimo kursuose.

2.2. Skatinti, ne mažiau kaip 6 socialinius darbuotojus, atestuotis.

2.3. Organizuoti ne mažiau kaip 18 socialinių darbuotojų dalyvavimą supervizijoje.

3**. Tęsti Integralios pagalbos paslaugų teikimą Visagino gyventojams**:

3.1. Iki 2021 m. gruodžio 31 d. sėkmingai baigti projektą;

3.2. Pasiekti projekto rodiklį – padidinti paslaugų gavėjų skaičių iki 63 asmenų.

**4.** **Bendradarbiauti su Visagino savivaldybe vykdant projekto „Gyventojų kokybės gerinimas abipus sienos įkuriant Senjorų dienos užimtumo centrą“** pagal ENPI (Lietuva–Latvija–Baltarusija) programą:

4.1. Dėl patalpų remonto, įrangos, baldų, priemonių pirkimo pagal projekte numatytus terminus;

4.2. Patikslinti iki 2021 m. vasario 1 d. projekto paraišką;

4.3. Pagal projekte nustatytus terminus vykdyti projekto veiklas.

**5. Teikti siūlymus VSPC veiklos tobulinimo klausimais:**

5.1. Atlikti Nakvynės namų teikiamų paslaugų kokybės tyrimą;

5.2. Išanalizuoti galimybę Nakvynės namų veiklą perorganizuoti į Krizių centro, teikiančio intensyvią krizių įveikimo pagalbą (socialinę riziką patiriantiems suaugusiems asmenims; smurtautojams; iš pataisos įstaigų paleistiems asmenims),  veiklą ir Visagino savivaldybės administracijai pateikti išvadas ir siūlymus;

5.3. Visagino savivaldybės administracijai pateikti galimybių analizę (įskaitant kaštų analizę), pasiūlymus dėl alternatyvių paslaugų teikimo užtikrinant integruotų paslaugų namuose tęstinumo 2022 metais galimybes.

**6. Tobulinti VSPC vidaus kontrolės organizavimą**.

6.1. Parengti VSPC vidaus kontrolės politiką;

6.2. Tobulinti VSPC vidaus kontrolės įgyvendinimo tvarkos aprašą;

6.3. Įtraukti VSPC personalą į vidaus kontrolės vykdymą.

**7. Bendradarbiauti su VSPC Profesine sąjunga:** vykdyti informavimo ir konsultavimo procedūras dėl darbuotojų darbo, socialinių ir ekonominių teisių bei interesų įgyvendinimo.

\_\_\_\_\_\_\_\_\_\_\_\_\_\_\_\_\_\_\_\_\_\_